Potpisan Ugovor za drugu fazu projekta rekonstrukcije gradske vodovodne mreže – Visoko.ba\nPotpisan Ugovor za drugu fazu projekta rekonstrukcije gradske vodovodne mreže\n11. Februara 2019. 11. Februara 2019. Midhat Hajdarević Visoko\nU kupoli Kulturnog centra Altindag Visoko danas je potpisan Ugovor za drugu fazu projekta “Rekonstrukcija gradske vodovodne mreže vodnih objekata i kućnih priključaka sa proširenjem rezervoarskog kapaciteta” vrijednan 2 miliona KM.\nUgovor je potpisan između JKP “Visoko” d.o.o. Visoko i novog izvođača radova Unioninvest holding-a d.d. Sarajevo.\nUgovor se odnosi na rekonstrukciju postojeće gradske mreže, izgradnju novih rezervoarskih kapaciteta, zamjenu postojećih cjevovoda i potpunu zamjenu 1 500 kućnih priključaka u gradu, odnosno MZ Stari Grad, Centar i Rosulje.\nPored toga, održana je i prezentacija na kojoj su predstavljeni rezultati dosadašnjih radova na izgradnji i rekonstrukciji gradske vodovodne mreže Visoko.\nDanašnjoj prezentaciji i potpisivanju Ugovora prisustvovali su i: Općinska načelnica mr.sci. Amra Babić, predstavnica EBRD-a – Rada Milisav, nezavisni konsultant na projektu vodosnabdijevanja – Nikola Kerleta, predstavnici nadzora nad projektom sa IPSA Instituta Sarajevo, članovi savjeta MZ u kojima će biti izvođeni radovi, predsjedavajući i dopredsjedavajući Općinskog vijeća Visoko, kao i članovi PIU tima Općine Visoko.\nPrema službenim podacima, u okviru projekta dogradnje gradske vodovodne mreže Visoko, do sada je izgrađeno novih 60.000 m cjevovoda koji se proteže do naselja Goruša.\n“Osnovni cilj kojeg neumorno ponavljamo je osiguranje jednakih uvjeta i jednakog standarda za sve građane općine Visoko. Svi stanovnici zaslužuju jedinstven sistem bez obzira da li žive u urbanom ili ruralnom dijelu grada. Zahvaljujem se onima koji su učestvovali u radovima, a novom izvođaču radova želim mnogo uspjeha u narednom periodu. Nadam se da ćemo nastaviti sa uspješnim rezultatima poštujući zadane rokove i finansijska ograničenja”, izjavila je načelnica Babić.\nDirektor Hasan Prelić izražava zadovoljstvo do sada realizovanim projektom i napominje da se ne radi samo o dogradnji vodovodne mreže, nego i o rekonstrukciji stare, čime se velika pažnja posvećuje starim korisnicima.\nProjekat vodosnabdijevanja za 12 000 stanovnika općine Visoko započeo je 14. augusta 2017., a nastavlja se i u 2019. uz intenzivne radove.\nNadzor nad radovima izvodit će stručni predstavnici Instituta IPSA iz Sarajeva, a rok za završetak radova je deset mjeseci.\n← ZDK: A-SDA daje imena ministara\nPsihologinja o slučaju ubice Edinu Gačiću →\n17. Oktobra 2018. Midhat Hajdarević Komentari isključeni za EU se zajebava s građanima BiH\nPU Visoko: Izdata 22 prekršajna naloga\n5. Januara 2018. Midhat Hajdarević Komentari isključeni za PU Visoko: Izdata 22 prekršajna naloga\n21. Septembra 2018. Midhat Hajdarević Komentari isključeni za Sabahudin Sinanović (A SDA): Ne mijenjajte državu – mjenjajte vlast”


Spuštena zavesa na četvrti "New Belgrade Summer Cup" | Balkan Handball\nHome / Balkan / Spuštena zavesa na četvrti „New Belgrade Summer Cup“\nSpuštena zavesa na četvrti „New Belgrade Summer Cup“\nPoslednja izmena: 29/06/2019\nMeđunarodni tunrir „New Belgrade Summer Cup“, koji je po četvrti put organizovan u Beogradu, završen je u subotu, 29. jula. Više od 90 ekipa, kako iz regiona, tako i iz ostalih delova Eveope, ali i van Starog kontinenta uzelo je učešće na prestižnom turniru. Izdanje odžano 2019. godine, ostaće upamćeno i po propratnom sadržaju koji je krasio slobodno vreme kako igrača tako i trenera koji su boravili u glavnom gradu Srbije.\nPoslednji dan bio je rezervisan za utakmice za plasman. Centar dešavanja bio je sportski centar „Voždovac“ na Banjici gde su se dečaci i devojčice, uzrasta od 12 do 17 godina, borili za trofeje i medalje. Čini se da je najbolju igru prikazala odabrana selekcija Zagreba, koja je najsjanija odličja pokupila u tri kategorije (2005, 2004, 2003. godište). Pehar namenjen pobedniku za najmlađe takmičare odnela je ekipa Vesprema (2006. godište), dok su se kod dečaka, zlatnom medaljom u najstarijem uzrastu okitili rukometaši Crvene zvezde. Kada je reč o konkurenciji dama, počevši od najmlađih, prvo mesto ostvajali su Taurunm, Junior i Bek. Pored pehara i medalja, uručene su i pojedinačne nagrade, za najboljeg golmana, igrača i defanzivca, ali i nagrada za najboljeg trenera, koja nosi ime profesora Branislava Pokrajca. Da su organizatori mislili na sve, govori i činjenica da su osvajače medalja istima „okitili“ Petar Nenadić, kako mnogi vole da kažu, bivši „ministar odbrane“ – Darko Stanić, kao i sadašnji reprezentativac Vanja Ilić.\nO utiscima, ali i pomenutim propratinim sadržajima, govorila je direktorka turnira Ivana Maksimović, koja je pre svega istakla da turnir raste iz godine u godinu.\n„Trudimo se da svim učesnicima turnira omogućimo i van sportske aktivnosti. Ove godine smo imali ceremoniju otvaranja, nakon toga žurku za igrače. Drugo veče je bilo rezervisano za druženje trenera, gde su svi mogli da uživaju u hrani, piću ali i noćnom kupanju. Trećeg dana smo po prvi put imali trenerski seminar, gde su obrađivane teme vezane za rad sa mladim sportistima od 12 do 17 godina. Plan nam je da u ovom pravcu nastavimo da radimo, da svake godine poseta bude sve veća, a teme budu obrađivane u skladu sa potrebama trenera“.\nKada je reč o budućim planovima, Ivana ističe da je cilj turnira još veći broj kvalitetnih rukometnih ekipa, ali i promocija grada Beograda.\n„Ove godine imamo ekipe iz 10 zemalja. Najviše ih je sa ovih područja. Tendencija je svakako da imamo što veći broj kvalitetnih timova iz inostranstva. Želja nas organizatora je da kroz ovaj turnir predstavimo i naš grad kao jednu lepu turističku destinaciju i na tom polju želimo da proširimo našu saradnju. Beograd kao svetska metropola plus rukomet kao sport koji se razvio sa ovih prostora mislim da su dobitna kombinacija“.\n← Prethodni članak Superliga: Novi Pazar „potpisao“ Banduku i Jokića\nNaredni članak → Kraj velike karijere: Vedran Zrnić sa terena u kancelariju


Ambasada Rusije u Londonu: Britanija nastavlja da koristi incident sa Skripaljima - 04.03.2021, Sputnik Srbija\nBritanske vlasti nastavljaju da koriste incident sa Skripaljima da bi namerno nanele štetu odnosima sa Rusijom, navodi se u komentaru ruske ambasade u Velikoj... 04.03.2021, Sputnik Srbija\nrusija, svet, vesti, velika britanija, slučaj skripalj\n07:56 04.03.2021 (Osveženo: 01:09 26.08.2021)\n© Sputnik / Alekseй Filippov / Uđi u foto-galerijuOgrađen ulaz u park u Solzberiju u kome su pronađeni otrovani bivši agent GRU Sergej Skripalj i njegova ćerka Julija\n„Britanska vlada nastavlja da koristi ovaj incident isključivo u političke svrhe. Apsolutno neosnovane optužbe protiv Rusije postale su nešto uobičajeno i čak opšteprihvaćeno u vladajućim krugovima. Radi se o zlonamernom nanošenju štete odnosima sa našom zemljom. Brojne glasine i špekulacije lansirane u informativni prostor pod znakom ‘incidenta u Solzberiju’ kao da zamenjuju zvanični stav Londona“, navodi se u komentaru ruske diplomatske misije.\nAmbasada konstatuje da se tri godine nakon incidenta malo zna o tome šta se dogodilo, a optužba za upotrebu hemijskog oružja u Velikoj Britaniji još uvek nije potkrepljena ni činjenicama ni dokazima.\n„Odbijanje britanskih vlasti da koriste raspoložive pravne mehanizme, obelodane konkretne okolnosti incidenta i rezultate istrage, najverovatnije ukazuje na krhkost i neuverljivost njihove verzije onoga što se dogodilo u Solzberiju. Ne vidimo drugo objašnjenje“, ističe se u saopštenju ambasade.\nDiplomate su podsetile da ambasada još uvek nema neke jasne zvanične podatke o prebivalištu i zdravlju Sergeja i Julije Skripalj, koji su državljani Rusije.\n7 Jun 2020, 17:52\n„Nama se, kao i britanskoj javnosti, nude dezinformacije koje se pojavljuju u medijima da su ti ljudi ‘živi i nalaze na sigurnom’. To su državljani Rusije. Neodavanje podataka o njima predstavlja kršenje obaveza Londona prema međunarodnim i bilateralnim specijalizovanim sporazumima i – šire, opštepriznatim normama diplomatskih odnosa. Naši zahtevi za pružanje sveobuhvatnih informacija i konzularni pristup Sergeju i Juliji Skripalj ostaju na snazi“, saopštila je ambasada.\nDiplomate su povukle paralele između incidenta sa Skripaljima i incidenta sa blogerom Aleksejem Navaljnim, kao i sa takozvanim „slučajem Litvinjenko“.\n„I još jedna stvar. Izveštaji koji se pojavljuju u medijima o planovima za sprovođenje istrage mrtvozornika o smrti Dona Sterdžesa u Ajmzberiju daju osnov da se pretpostavi da je britanska pravna mašina spremna da ponovi scenario ‘slučaja Litvinjenko’: da zameni otvoreni postupak kvazisudskim procesom čiji će zaključci predstavljati osnovu za dalji politički pritisak na Rusiju. To neće ići u korist rusko-britanskim odnosima i interesima građana dveju zemalja“, zaključila je ambasada.\nMinistar spoljnih poslova Rusije Sergej Lavrov izjavio je da se „slučaj Skripalj“ raspada pred očima zbog nepostojanja dokaza o krivici Rusije. Ministarstvo spoljnih poslova Rusije uputilo je oko 60 diplomatskih nota britanskom Forin ofisu, sa zahtevom da se Rusiji omogući pristup istrazi povređenim državljanima Rusije, kao i za pravnu pomoć i predlozima za saradnju, uključujući i zajedničku istragu, ali britanske vlasti na njih nisu odgovorile.


Borske pionirke u reprezentaciji – MEDIJA CENTAR BOR );\nBorske pionirke u reprezentaciji\nDve borske košarkašice pozvane su na trening pionirske reprezentacije Srbije koji će se održati 26.januara u Novom Bečeju. Katarina Gavrić je izabrana među 24 igračice iz cele Srbije 2000.godišta sa kojima će raditi treneri: Sandra Radulović i Nenad Milovanović. U ekipu Srbije 2001.godište pozvana je Danica Glišić. Sa ovom kategorijom igračica radiće treneri: Vesna Despotović i Stevan Petrović. Poziv borskim pionirkama da se uključe u rad reprezentativnih selekcija samo je još jedan dokaz da se u Ženskom košarkaškom klubu Bor radi dobro i kvalitetno sa svim kategorijama. Da podsetimo u protekloj godini seniorke ovog kluba osvojile su jesenju titulu bez poraza i na najboljem su putu da izbore učešće u plej-offu za ulazak u Prvu ligu. Juniorke igraju baraž za plasman u kvalitetnu ligu Srbije, a pionirke su plasman u kvalitetnu ligu izborile bez poraza u svojoj grupi


Vreme - 120 godina Narodne banke Srbije: Istorija NBJ(S), kratki kurs\n120 godina Narodne banke Srbije:\nSlučaj je hteo da je 11. jula svečano ustoličenje novog predsednika Srbije bacilo u zasenak svečano obeležavanje 120. godišnjice jedne od najznačajnijih ekonomskih ustanova moderne Srbije – njene Narodne banke – koja je zvanično počela rad 2. jula 1884. godine. Do javnosti je povodom spomenutog jubileja doprla samo (ne samo prigodna) najava guvernera NBS-a Radovana Jelašića da će uskoro u opticaj biti puštena i nova novčanica od 500 dinara. Specijalno za jubilej NBS-a naručena predstava, po tekstu Dušana Kovačevića Dinar na dinar, izvedena je u Narodnom pozorištu u nedelju uveče, baš kada je Boris Tadić priređivao prijem u Predsedništvu Srbije, pa je u borbi za publicitet, da tako kažemo, politika opet pobedila ekonomiju.\nKAPITAL I AFERA: Još u fazi osnivanja Privilegovane narodne banke Srbije, koja je nastala po Zakonu koji je donet 6. januara 1883. godine, došlo je do izvesnog natezanja između srpske države i srpskih trgovaca oko koncepcije centralne banke. Čini se da su kralj Milan Obrenović i njegov naprednjački ministar finansija Čedomilj Mijatović smatrali da centralna banka odmah treba da dovede u Srbiju i svež kapital iz inostranstva, a da su domaći trgovci bili zagovornici narodne banke kao akcionarske kuće koja će biti osnovana isključivo domaćim kapitalom. U njihov prilog išla je i afera "Bontu", to jest bankrotstvo pariske finansijske kuće Generalne unije, koja je finansirala izgradnju srpskih pruga.\nNakon "Majske konferencije" ministra Mijatovića sa članovima Trgovačkog društva 1884. godine, faktički su pobedili domaći trgovci, mada su kasnije bili prinuđeni da i eventualnim stranim akcionarima Narodne banke priznaju glasačko pravo jednako domicilnim vlasnicima deonica. Ipak je Privilegovana narodna banka Srbije osnovana isključivo domaćim kapitalom, a za upis akcija vladalo je ogromno interesovanje. Raspisani iznos osnivačkog kapitala morao je zbog toga biti povećan sa deset na dvadeset miliona dinara u zlatu, a upisano je oko 19,5 miliona (oko 39.000 akcija po 500 dinara po komadu). Međutim, od upisanog – uplaćeno je tek oko dva miliona u zlatu (neki izvori kažu dva i po miliona), a tek kroz narednih 12 godina Narodna banka je uspela da od osnivača realno naplati oko devet i po miliona dinara osnivačkih uloga (neki izvori pominju 11 miliona).\nTreba ipak reći da je raspisani osnivački kapital bio veoma velik za ondašnje prilike. Prema proceni profesora Mihaila Vujića, koji je još 1886. godine pisao o problemima "novčanične banke", u Srbiji je u prethodnim godinama iskovano svega 3,2 miliona dinara od bakra i nikla, 9,6 miliona dinara u srebru i deset miliona dinara u zlatu. Po njegovom mišljenju, emisija banknota je zbog svega toga bila sužena – zbog uske metalne podloge (naročito u zlatu) i oskudnog fonda deviza zbog uglavnom uvoznog karaktera (i tadašnje) velike srpske trgovine, koja se brzo oslobađala deviza radi isplate obaveza prema inostranstvu.\nDoista, emitovane stodinarke Narodne banke Srbije, štampane u Belgiji, na osnovnom vodenom otisku rezervne novčanice tamošnje emisione banke, primane su u početku teško i svako je gledao što brže da ih se oslobodi, a pošto su rezerve u zlatu bile nedovoljne, veoma brzo je formiran i "crni kurs" dinara, koji je u papiru vredeo za oko 20 manje od onog u metalu. Nepoverenje u dinarske banknote pojačavala je činjenica da je Privilegovana narodna banka svoje činovnike isplaćivala ne u banknotama, nego u zlatnicima – sve do Prvog svetskog rata. Uzgred, ni osnivačima te banke nije bilo loše, dobijali su godišnju dividendu na uloženi kapital od deset odsto, što je tada bilo veoma visoko i retko.\nMEĐUNARODNO POKRIĆE: Kao jedan od ekonomski najobrazovanijih tadašnjih radikala, Mihailo Vujić je kao potonji ministar finansija prvi iskoristio mogućnost da državu zaduži kod nacionalne emisione ustanove, a to je bilo i poslednji put da iza takve pozjamice nije sledila inflacija. Bilo je to 1889. godine, kada je Vujić bio prinuđen da francuskom bankaru Hoskiju (na intervenciju francuske vlade) plati nacionalizaciju stranog Srpskog željezničkog društva, koje je imalo koncesiju na eksploataciju pruge Beograd–Niš. Kako Srbija nije imala novca, Vujić je morao da uzme novi državni zajam. Tako je Narodna banka kupila državne obveznice za pet miliona dinara, a Hoski je dobio obveznice za 15 miliona dinara, sa opcijom da uzme još 6,6 miliona – dok je "kurs" zajma bio 75 odsto. To znači da je nominala ovog zajma bila ukupno 26,6 miliona dinara, a efektiva je bila 20 miliona.\nPošto je Hoskiju morala biti plaćena kompenzacija za nacionalizovani železnički materijal od 9,25 miliona dinara – to znači da je od ukupnog zaduženja u državnu kasu realno ušlo nešto više od deset svežih miliona dinara (a 26,6 miliona se moralo otplaćivati narednih 60 godina, uz pet odsto kamate). Narodna banka je u ovoj operaciji, međutim, prošla veoma dobro, pošto su obveznice ovog zajma, koji je dobio naziv "Željeznička renta", išle odlično, pa je tadašnja srpska štampa pisala o lepom uspehu ovih srpskih papira na francuskim finansijskim tržištima. Čak se procenjivalo da je za oko 50.000 obveznica prijavljena tražnja za ukupno 140.000 komada, te je teorijski moglo biti sakupljeno 70 miliona dinara, što će reći da su se ti papiri čini se kotirali daleko iznad vrednosti nominale. Kasnije će uvek biti obrnuto.\nIpak, može se reći da se Privilegovana narodna banka Srbije afirmisala kao solidna novčana ustanova koja je odolevala apetitima države i stekla znatnu samostalnost u monetarnoj politici – zaklanjajući se "međunarodnim obavezama", to jest za okolnost da se Srbija pridružila Latinskoj monetarnoj uniji, međunarodnom sporazumu zaključenom još 1865. godine u Parizu (po kome je paritet valuta Francuske, Belgije, Švajcarske i Italije bio čvrsto povezan, a njihova vrednost bila izjednačena). Tada je i raširena legenda o stabilnom srpskom papirnom dinaru koji je Prvi svetski rat dočekao sa pokrićem koje je bilo preko 90 odsto. Samo u zlatu rezerve su iznosile blizu 70 miliona dinara, dok je u opticaju bilo 91 milion dinara.\nU VLADINOM ZAGRljAJU: Posle rata, došla su nesrećnija vremena, nova država Kraljevina Srba, Hrvata i Slovenaca (poput većine evropskih država) otkrila je čari inflacionog oporezivanja stanovništva – koje je sprovođeno bezdušnim zaduživanjem budžeta kod emisione banke. Najčuveniji od guvernera NBS-a Đorđe Vajfert (bio je guverner između 1912. i 1926. godine), koji je uoči rata pokazao čvrstinu prema vladi i nije prihvatio da se vojska priprema novcem bez pokrića, već tokom 1918. godine počeo je da popušta političkim pritiscima – pa se novostvorena država kod centralne banke već do 1925. godine zadužila za 4,36 milijardi dinara (što je bilo više od polovine državnog budžeta).\nZapravo, Narodna banka Srbije je praktično, januara 1920. godine, "prepravljena" u Narodnu banku Kraljevine Srba, Hrvata i Slovenaca i na nju je pao kontroverzni posao zamene zatečenog raznovrsnog novca u novi jugoslovenski dinar. Na primer, srpski dinar se za novi dinar menjao po kursu 1:1, ali je za isti dinar uzimano četiri austrougarske krune što je u "prečanskim" krajevima, a naročito u Hrvatskoj, doživljeno kao srpska pljačka (kruna je bila totalno obezvređena tokom rata, ali je njena kupovna snaga na tlu Kraljevine SHS navodno bila samo dvostruko manja od kupovne snage srpskog dinara).\nKoliko je centralna banka Kraljevine SHS tada potpala pod pogubni uticaj vlade jednostavno se da ilustrovati podatkom da se krajem 1919. godine na ciriškoj berzi za 100 dinara moglo dobiti 27,86 franaka, a na kraju 1922. godine – tek 5,65 franaka. Teškom mukom, zahvaljujući snažnim državnim deviznim restrikcijama, jugoslovenski dinar je na stranim finansijskim pijacama stabilizovan tek 1925. godine. No, kada je nakon zavođenja diktature, kralj Aleksandar Karađorđević rešio da i zakonski stabilizuje jugoslovenski dinar i ponovo ga veže za zlato, u julu 1931. godine – u 102 dana vladavine ovog "jakog dinara" (baš u vreme svetske krize) došlo je do bankarske katastrofe i neviđenog bekstva kapitala u inostranstvo. Taj neviđeni monetarni fijasko, koji je u znatnoj meri doprineo prepolovljavanju društvenog proizvoda Kraljevine Jugoslavije nakon krize, pokazao je da uz diktaturu nikad ne ide jak novac – što će se kasnije i kod nas potvrditi više puta, poslednji put u vreme Miloševićeve najveće vlasti 1989–1993. godine.\nŠTAMPANjE NOVCA: Narodna banka Kraljevine SHS (Jugoslavije) dugo je bila optuživana da je uporište srpske bogataške i političke elite, jer je najveći deo njenih akcionara bio i ostao iz Srbije, što je imalo odraza i na izbor poslova koje je finansirala. Na primer, od odobrenih kredita Narodne banke po menicama, po povoljnoj eskontnoj stopi od šest odsto, 1930. godine, od ukupno 1433 miliona dinara, partnerima iz Srbije bilo je odobreno 852 miliona, a svim ostalim "istorijskim pokrajinama" 581 milion dinara (slična proporcija održavana je skoro dve decenije). Našavši se među institucijama oko kojih se u Kraljevini Jugoslaviji počela voditi ogorčena politička borba, Narodna banka Kraljevine Jugoslavije nije dočekala da je nacionalizuju komunisti, već je to posle sporazuma Cvetković–Maček oko "Hrvatskog pitanja" učinila kraljevska vlada krajem 1940. godine.\nMalo je poznato da je nakon Drugog svetskog rata, kada su partizani zauzeli Beograd, u oktobru 1944. godine, poverenik za finansije NKOJ-a (avnojevske vlade), inž. Dušan Sernec predlagao da se nova moneta nove vlasti nazove lipa, jer je "dinar bio valuta starog omrznutog režima", ali je prevladao interes da DFJ održi spoljnopolitički kontinuitet Jugoslavije kao države (da se pravno ne zamrsi pitanje deblokiranja državnog monetarnog zlata koje se nalazilo u Londonu). Naravno, i ova nova vlast je, 1945. godine, prvo zamenjivala zatečeni raznovrsni okupacijski novac.\nNeki nacionalno osvešćeni srpski ekonomski istoričari danas smatraju da je prilikom ove zamene došlo do svojevrsnog "revanša" za navodno nepravednu zamenu kruna 1920. godine, preko nepravde prema Nedićevom srpskom dinaru, u korist držalaca Pavelićeve kune. Tako se navodi da je kurs zamene: 100 srpskih dinara za samo pet dinara DFJ, bio nepravedan, jer je navodno opticaj tog novca tokom okupacije bio povećan samo 8,3 puta, a ne 20 puta. U stvari, u raspodeli novog DFJ dinara na republička područja, centralna partizanska vlast se oslanjala na proporciju novčane mase koja je postojala prilikom propasti stare Jugoslavije, pa se gledalo da Srbija (sa Banatom) dobije oko 47,7 odsto novog novca, a područje NDH (Hrvatska, BiH i Srem) oko 52,3 odsto. Tako se valjda došlo do toga da se kune u Hrvatskoj i Bosni menjaju po paritetu 1000 kuna za sedam DFJ dinara, a u istočnom Sremu 100 kuna za dva i po dinara – a na to su bile predviđene i rezervne dotacije, da bi se dobio željeni raspored novčane mase. To je rezultiralo posledicom da je područje kune zahvatilo 36,5 odsto novčane mase u dinarima DFJ, a područje srpskog dinara 28,55 odsto. Zanimljivo je, inače, da je od zatečenog okupacijskog novca kao najjači priznat albanski franak, pa se za 100 jedinica ove valute davalo 250 dinara DFJ. Inače, dinari DFJ bili su štampani u Moskvi i u leto 1944. godine Titovoj vlasti je odatle stiglo 10.653.660.000 takvih dinara. Kasnije su se i naši komunisti snašli sa štampanjem para.\nNaime, ubrzo se ispostavilo da ni komunistačka vlast ne preza da neumereno koristi štampariju novca, pa se opticaj dinara od 1947. godine, kada je iznosio 29,6 milijardi dinara, do 1952. godine povećao na 49,9 milijardi dinara. Obezvređivanje novca nije zaustavila ni drastična centralizacija celog bankarskog sektora, pa je u Jugoslaviji između 1952. i 1954. godine postojala samo jedna banka, Narodna banka FNRJ. Naime, i u tom razdoblju je nastavljeno štampanje para bez realnog pokrića, pa je novčana masa porasla sa spomenutih 49,9 milijardi na 69,5 milijardi dinara.\nOva brzopotezna šetnja kroz istoriju naše emisione banke, povodom njene 120. godišnjice pokazuje da se država prečesto poigravala sa novcem, a da je on bio najpošteniji kada je bio politički i ekonomski neutralan.


Komentari povodom cnogorskog referenduma - Američki analitičari\nVašington Voanews 26/05/2006\n“Ogromna podrška albanskih birača nezavisnosti Crne Gore bila je kritičan faktor u dostizanju i prevazilaženju potrebnih 55 odsto glasova na referendumu u Crnoj Gori” rekao je nezavisni politički analitičar Džon Zavales u ekskluzivnom razgovoru za Glas Amerike .\nZavales: Ono što je za mene udarilo pečat ovom referendumu je odlučujući uticaj etničkog faktora u biračkom telu. Kao što je poznato, znatan broj Albanca, muslimani, Hrvati i drugi u velikoj većini su glasali za nezavisnost.\nPročitao sam dan posle referenduma intervju sa jednim Albancem iz Crne Gore koji živi u Njujorku da je, kako je tačno konstatovao, ogromna podrška albanskih birača i muslimana nezavisnosti Crne Gore bila kritičan faktor u dostizanju i prevazilaženju potrebnih 55 odsto glasova.\nDrugo, uprkos izjavama Martija Ahtisarija i međunarodnih funkcionera da su crnogorski referendum i kosovsko pitanje dve sasvim odvojene stvari, mislim da će se to odraziti na pregovore o statusu Kosova. Mada nema izgleda da se uz međunarodnu podršku održi referendum za nezavisnost Kosova, ako imate 55 odsto birača koji su glasali za nezavisnost Crne gore koja se umnogome po kulutri, tradiciji, istoriji i drugome teško može razlikovati od Srbije, onda ishod crnogorskog referenduma unapređuje pozicije 90 odsto albanske većine na Kosovu, koja je potpuno različita od srpske - jezički, verski i kulturološki.\nZavales: Mislim da će biti više negativnih nego pozitivnih posledica. Ako međunarodna zajednica potvrdi nezavisnost Crne Gore stvara se presedan formiranja još jedne države istog nacionalnog sastava. To bi, međutim, moglo vremenom da poveća šanse da Srbi na Kosovu, u slučaju da ono dobije nezavisnost, održe sličan referendum i zatraže da se otcepe. Takav model bi mogao da se primeni i u Republici Srpskoj, zatim za hrvatske oblasti u Bosni, za albanske delove u Makedoniji, a i kasnije u samoj Crnoj Gori, gde bi, što bi bilo sasvim ironično, crnogorski Albanci, koji su na odlučujući način doprineli nezavisnosti, mogli da odluče u narednih par godina da zatraže samostalnost i osnuju, recimo, “Zapadno Kosovo.”\nRazlike izmedju Srbijanaca i Crnogoraca su u suštini samo na nivou istorijskog iskustva, ali nema značajnijih verskih, jezičkih, kulturoloških i etničkih razlika. Na osnovu takvog kriterijumu, istočna Nemačka je trebalo da ostane zasebna država, a ne da se ujedini sa Nemačkom.\nIshodom referenduma pobija se i argumenat da je nelogično i bez presedana da se u neposrednom susedstvu Albanije, na Kosovu, formira još jedna albanska država.


Počeo Mesec davanja - Društvo - Dnevni list Danas\nPočetna » Društvo » Počeo Mesec davanja\nPočeo Mesec davanja\nPod sloganom „Škola dobrih ljudi“ počela je druga po redu kampanja povodom Nacionalnog dana davanja, koju je organizovao Srpski filantropski forum.\n0Piše: Danas Online 09. septembra 2019. 13.25\nDragana Jovančević, izvršna direktorka srpskog filantropskog foruma\nOvogodišnji Dan davanja orijentisan je ka jednom od osnovnih stubova društva – obrazovanju. Sva sredstva prikupljena tokom ove kampanje biće iskorišćena za opremanje 60 osnovnih škola širom Srbije inovativnim učilima poput interaktivnih tabli, bee bot robota, ili VR naočara.\nDragana Jovančević, izvršna direktorka Srpskog filantropskog foruma, izjavila je da je za sada, uz pomoć lokalnih partnerskih organizacija, prikupljeno više od polovine prvobitno planiranih sredstava.\n„Svake godine, Dan davanja nas podseća da zajedničkim snagama možemo da ostvarimo bilo koji cilj koji sebi postavimo. Sa ponosom mogu da kažem da imamo više od 20 kompanija donatora koji su prepoznali značaj naše misije. Oni igraju veliku ulogu u ovom postignuću, naročito zbog toga što su neki od njih kreirali sopstvene mehanizme donacije. Na kraju, naš ovogodišnji cilj je i da uključimo što više građana, te smo, postavljanjem naše kampanje na onlajn platformu za prikupljanje donacija donacije.rs, pozvali sve da doniraju i postanu deo naše Škole dobrih ljudi“, rekla je ona.\n„Mogu sa ponosom da kažem da danas nema značajnog pitanja za zajednicu, koje nije bilo predmet naše pažnje, vremena ili resursa. Deca i mladi uvek su u našem fokusu – interno i eksterno, kroz različite društveno odgovorne projekte. Nacionalni dan davanja je prirodni nastavak podrške digitalizaciji obrazovanja i projektu „4G učionica“, u okviru kog je Vip obezbedio internet za 25 škola u ruralnim područjima širom zemlje, rekao je Dejan Turk, generalni direktor za Vip mobile i A1 Slovenija.\nMesec davanja, Srpski filantropski forum, vipBeograd\nPrikupljena sredstva za kupovinu aparata za neuromonitoring


Nastavlja se suđenje bivšem bugarskom ministru zbog migova - Sputnjik Srbija\n00:54 31 Maj 2020\n17:15 07.05.2019 Preuzmite kraći link\nSud je zakazao narednu sednicu povodom slučaja bivšeg ministra odbrane Bugarske Nikolaja Nenčeva za 1. jul, piše „Darik njuz“.\nPrva sednica o ovom slučaju održana je u februaru 2017. godine. Nenčev se optužuje da je 2017. godine na mestu ministra odbrane namerno ometao realizaciju dogovora sa Rusijom o remontu MiG-29 i da je zaključio sporazum sa Poljskom. Osim toga, u periodu 2014-2016. godine Nenčev nije usvojio nacrt troškova za remont i isporuke rezervnih delova za MiG-29. Kako se navodi u optužbama, akcije bivšeg ministra su nanele značajnu štetu bugarskom Ratnom vazduhoplovstvu: naglo je smanjen broj sati letenja pilota, dok je obuka novih kadrova za lovce postala nemoguća.\nSvoju odluku Nenčev je objasnio predlogom Poljske, zajedničkim vrednostima sa tom zemljom, kao i „potrebom da se prekine sa zavisnošću od država koje nisu u NATO-u“.\nOdluku bivšeg ministra nije odobrilo Ratno vazduhoplovstvo Bugarske. Sadašnji predsednik zemlje Rumen Radev, koji je tada bio na čelu avijacije, optužio je Nenčeva za neodgovornost, dok je bugarski kosmonaut, general Aleksandar Aleksandrov ukazao da Poljska nije imala licencu za remont lovaca. Prema rečima Aleksandrova, Slovačka je remontovala svoje avione prema dogovoru sa Rusijom i tako održala visoki nivo borbene gotovosti. On je takođe izjavio da Poljska uvozi rezervne delove iz Rusije, zato remont u Poljskoj nikako ne može biti jeftiniji nego u Rusiji. Ratno vazduhoplovstvo zemlje je podsetilo da je licenca, pre svega, garancija bezbednosti letova.\nSam Nenčev je više puta negirao optužbe i izjavio da ima utisak da „optužbe protiv njega pokreće ne bugarski, već ruski tužilac“.


Faktor | Tužiteljica Sarajlija o "zvučnim" predmetima: Istrage protiv političara, slučaj "Memić", ubistvo policajaca...\n19.04.2021. / 20:03\n- Saradnja sa Uredom za borbu protiv korupcije i upravljanja kvalitetom KS je veoma dobra. Mi smo opredjeljeni da ona bude još bolja i da rezultira većim brojem optužnica jer shvatamo njihov značaj i napore koje ulažu u borbi protiv korupcije te da uživaju povjerenje međunarodne zajednice i javnosti. Važno je naglasiti da Ured za korupciju nema operativnu nadležnost ni svojstvo ovlaštenih službenih lica, te njihova ograničenja po pitanju kadrovskih kapaciteta. S druge strane, Ured za korupciju ima specifična zakonska ovlaštenja kad je u pitanju imovina javnih dužnosnika i pristup vrijednim bazama podataka, zbog čega je nužno uspostaviti bolju saradnju između Ureda i policijskih agencija, kako bi se Tužilaštvu dostavljale što kvalitetnije informacije koje su već prošle određenu operativnu provjeru.\nSabina SaralijaTužilaštvo KSDženan Memićubistvo policajaca


uređenje Архиве - Страница 7 од 8 - Dnevnik Juga\nHome / Tag Archives: uređenje (page 7)\nUređene obale Veternice od Dečijeg dispanzera do Zelene pijace (FOTO)\nSrdjan Stamenkovic 16/09/2018\tDRUŠTVO, Leskovac 0\nUređene obale Veternice Dečijeg dispanzera do Zelene pijace (FOTO)ređene obale Veternice Dečijeg dispanzera do Zelene pijace (FOTO) U subotu i nedelju uređeno je i očišćeno korito reke Veternice u većem delu njenog toka kroz Leskovca. U subotu su očišćene obale od Dečijeg dispanzera do Osmospratnice, a u nedelju je akcija …\nVodovod poziva građane da prijave ukoliko ulica ili trotoar posle radova nisu uređeni\nJKP Vodovod Leskovac uputio je danas poziv građanima da prijave ukoliko posle izvođenja radova ulice ili trotoari nisu vraćeni u prvobitno stanje. -Javno komunalno preduzeće Vodovod iz Leskovca poziva građane da prijave sve površine ispred svojih objekata koje nisu vraćene u prvobitno stanje nakon intervencije na kolovozu ili trotoaru, usled …\nPrvi deo radova na Svetoilijskom i Špitaljskom groblju završen, pogledajte šta se i u kom delu radi\nPrvi deo radova na uredjenju staza na Svetoilijskom i Špitaljskom groblju je završen. One su posute šljunkom, koji predstavlja osnovu za nanošenje sloja asfalta, a prema rečima direktora Vladimira Sinadinovića, radi se o vrlo frekventnim trasama, koje vode do novog groblja ka Donjoj Jajni. Dužina staza na oba leskovačka groblja, …\nUređenje ulaza u grad kod Vlasotinačke petlje i dečijeg igrališta kod Garetove palate\nSrdjan Stamenkovic 01/07/2018\tDRUŠTVO, Leskovac 0\nJavno komunalno preduzeće Komunalaca i odeljenja komunalne policije i za zapštitu životne sredine Gradske uprave organizovali su jue i danas dve akcije čišćenja i uređenja javnih površina. Juče je u centru grada, kod Garetove palate uređeno dečije igralište i deo ovog naselja Danas je uređen prostor na ulazu u grad, …\nUređeni i očišćeni prilazi i okolina Svetoilijskog groblja (FOTO)\nSrdjan Stamenkovic 20/05/2018\tDRUŠTVO, Leskovac 0\nJavno komunalno preduzeće Komunalac, Odeljenje za zaštitu životne sredine i Komunalna poliicija, organizovali su uz podršku PWW akciju uređenja prostora na prilazima Svetilijskom groblju. Sledeće subote su Zadušnice, pa će hiljade Leskovčana toga dana krenuti ka Svetoilijskom i Špitaljskom groblju gde će ih dočekati očišćeni prilazi i uređeni prostori koji …\nUređenje i obeležavanje ulica u Radničkom naselju\nSrdjan Stamenkovic 12/05/2018\tDRUŠTVO, Leskovac 0\nJavno-komunalno preduzeće „Komunalac“, Odeljenje za zaštitu životne sredine, Odeljenje komunalne policije i kompanija PWW danas su u Radničkom naselju u Radničkoj ulici sproveli akciju uređenja javne površine. U Radničkoj ulici danas se radi i obeležavanje i horizontalne signalizacije, a kako je rekao direktor „Komunalca“ Vladimir Sinadinović obeležavanje će biti urađeno …


Radionica srpskog i americkog ministarstva poljoprivrede | Sistem tržišnih informacija poljoprivrede Srbije 2004 - 2022.\nRadionica srpskog i americkog ministarstva poljoprivrede\nKancelarija Americkog ministarstva pri Ambasadi SAD u Beogradu u saradnji sa srpskim Ministarstvom poljoprivrede organizovace u Beogradu i Cacku radionicu o klasama i standardima poljoprivrednih proizvoda u Srbiji, najavila je Americka amabasada u Beogradu.\nDvodnevna radionica otvorena je 14. maja u hotelu Balaševic u Beogradu, a bice organizovana i na Institutu za vocarstvo u Cacku od 18. do 19. maja.\nStrucnjaci americkog Ministarstva poljoprivrede Dorian La Fond, Nataniel Tejlor (Nathaniel Taylor) i Rendl Mekon (Randle Macon) prisutne ce informisati o postojecim standardima koje su usvojili Ujedinjenjene nacije (Ekonomska Komisija za Evropu) i Ministarstvo poljoprivrede SAD (USDA klase i standardi).\nKako se navodi u saopštenju, pošto kvalitet ima presudnu ulogu u uspešnom nastupu na medjunarodnim tržištima prehrambenih proizvoda, klase i standardi se koriste kao zajednicki trgovinski jezik koji koriste kupci i prodavci, ali i kao osnovna referenca u kontroli kvaliteta.\nIz navedenih razloga ce uvodjenje i implementacija tog sistema u Srbiji poboljšati položaj poljoprivrednih proizvodjaca i izvoznika voca iz Srbije u medjunarodnoj trgovini, istice se u saopštenju.


ODRŽANA KONFERENCIJA "BRŽI RAZVOJ PREDUZETNIŠTVA SA JASNIM CILJEM"\nCentar za preduzetništvo opštine Palilula – Klub privrednika opštine Palilula, povodom tri godine uspešnog rada, organizovao je Konferenciju na temu "Brži razvoj preduzetništva sa jasnim ciljem". Predstavnici Zajednice opštih udruženja preduzetnika Privredne komore Beograda prisustvovali su Konfereciji koja je održana u Beogradu, 20. maja 2010. godine. Prisutne je pozdravio Danilo Bašić, predsednik Gradske opštine Palilula. Stanija Višekruna, zamenik gradskog sekretara za privredu, predstavila je dosadašnji rad i planirane aktivnosti Sekretarijata za privredu Beograda, a Dejan Jovanović, šef odeljenja za privredu, prisutnima je izneo mogućnosti za investiranje i povezivanje sa privredom Opštine Kuršumlija.\nTomislav Jovanović, predsednik Centra za preduzetništvo opštine Palilula, istakao je da je saradnja sa Privrednom komorom Beograda i Zajednicom opštih udruženja preduzetnika od velikog značaja za sve preduzenike, koji samo jedinstveni mogu biti adekvatan partner u pregovorima sa državnim i gradskim institucijama u cilju stvaranja povoljnijeg poslovnog ambijenta za rad i razvoj preduzetnika.\nDragan Trivan, predsednik Zajednice, u ime Privredne komore Beograda i preduzetnika koji su, preko svojih udruženja, njeni članovi, pozdravio je skup i uputio čestitke za uspešan i afirmativan rad Centra. Prisutne privrednike upoznao je sa Prednacrtom Zakona o zanatstvu i stavom preduzetnika udruženih u komorski sistem Srbije. Pozvao je sve preduzetnike da, preko svojih udruženja, iskažu jedinstvo i podrže napore zajednica preduzetnika u komorskom sistemu kako bi se doneo zakon kojim će se unaprediti zanatstvo u Srbiji, a ne zakon čiji je cilj stvaranje paralelnih privrednih institucija i dodatnih nameta za preduzetnike.


Vesti online / Vesti / Srbija / Vučić nije očekivao da će zvanični Berlin podržati Kosovo\nOni su komentarisali Vučićevu jučerašnju izjavu da je "iznenađen i veoma razočaran" u šefa nemačke diplomatije Heika Masa da Nemačka "nastavlja da pruža podršku Kosovu i impresivnim kosovskim reformama".\nPredsednik Srbije je, podsetimo, u ponedeljak posle susreta sa francuskom ministarkom za evropske poslove Natali Loazo u Beogradu poručio da izjavu šefa nemačke diplomatije "razume kao podršku čedu koje su izrodili sa Amerikancima".\nDiplomate za Danas nezvanično kažu da nemački ministar spoljnih poslova "sigurno nije solirao", odnosno da je njegova izjava o podršci Kosovu i reformama koje sprovode kosovske vlasti "usaglašena sa kancelarkom Merkel i ostalim članovima nemačke vlade".\n"Nije slučajno što je Mas baš sada poslao takvu poruku javnosti, kojom Nemačka cementira svoj stav o Kosovu, da nema promene granica Kosova. Tajming izjave je, takođe, indikativan, budući da se bliže izbori za Evropski parlament i Nemačka strahuje da bi u jednom političkom vakuumu do konstituisanja novih institucija EU Srbija mogla da se sa SAD dogovori o rešenju za Kosovo", ukazuju izvori Danasa iz diplomatskih krugova sa Zapada.\nPrema tvrdnjama diplomata, predsednik Srbije se "duboko vezao" za "tim" nemačke kancelarke, što pokazuju i česte javne pohvale koje je u proteklom periodu izrekao na račun Angele Merkel, pa je zbog toga "vidno razočaran što nije dobio podršku Berlina za plan o podeli Kosova".\nPajtić: Zapad Vučiću toleriše apsolutizam\nBivši predsednik Demokratske stranke Bojan Pajtić ocenjuje za Danas da je Vučićeva ljutnja na Masa "čista mimikrija, namenjena unutrašnjoj upotrebi".\n- Vučića Kosovo zanima samo kao sredstvo za održavanje apsolutne vlasti u Srbiji. Zapad mu toleriše apsolutizam, korupciju i gušenje medijskih sloboda, samo zato što računaju da će isporučiti nezavisnost Kosova, kao što im je obećao - kaže Pajtić.


Regionalni centar za životnu sredinu kroz sprovođenje ovog programa teži da podrži i osnaži organizacije civilnog društva koje imaju potencijal da preuzmu vodeću ulogu u ključnim izazovima u oblasti životne sredine i pomogne im u nastojanjima da pruže svoj doprinos pregovaračkom procesu u okviru poglavlja 27, ali i ostvare dijalog sa institucijama Republike Srbije i Evropske unije. U prethodnom periodu bilo je nagrađeno 11 konzorcijuma koji su obuhvatili 66 organizacija civilnog društva iz različitih delova Srbije, a svi oni postigli su brojne zapažene rezultate o kojima ste mogli detaljno da čitate u prethodnom broju CSOnnect biltena.\nOd marta ove godine konzorcijumi nastavljaju sa sprovođenjem drugog dela institucionalnih grantova. Ovog puta su kroz 11 konzorcijuma obuhvaćene 64 organizacije civilnog društva, dok ukupan fond koji će im biti dodeljen kao institucionalna podrška iznosi 413.000 evra. Nov projektni period će trajati deset meseci, od 1. marta, pa sve do kraja 2018. godine, a vodeće organizacije u okviru konzorcijuma mogu da se nađu u svim delovima Srbije – njih tri imaju sedište u Beogradu, tri su bazirane u Vojvodini, tri su iz Istočne Srbije, jedna iz Zapadne, a jedna iz centralnog dela naše zemlje.\nProgramske aktivnosti će kroz nove institucionalne grantove da pokriju veliki broj tema iz oblasti životne sredine, te očekujemo značajne rezultate u sferi upravljanja otpadom, horizontalnog zakonodavstva, upravljanja vodama, zaštite prirode, klimatskih promena, upravljanja otpadom u poljoprivredi, kao i civilnoj zaštiti. Značajno je da nagrađene organizacije u okviru CSOnnect programa deluju i svoje aktivnosti sprovode na svim nivoima – lokalnom, regionalnom i nacionalnom.


Delimo 2x2 karte za predstavu “Ekstremizam: Kako ja ovo sinu da objasnim?” Reflektor teatra - Kulturni kišobran\n/POMERENO/ Evropska premijera izložbe "Ljubav je ljubav: radost venčanja za...\nDelimo 2x2 karte za predstavu “Ekstremizam: Kako ja ovo sinu da objasnim?” Reflektor teatra\nDelimo 2×2 karte za predstavu “Ekstremizam: Kako ja ovo sinu da objasnim?” Reflektor teatra\nPredstava “Ekstremizam: Kako ja ovo sinu da objasnim?” govori o ekstremizmu, kako do njega dolazi i koje su njegove posledice. U saradnji sa Reflektor teatar, poklanjamo 2×2 karte za izvođenje predstave 18. novembra 2020. u 20h u Dorćol Platzu. Javite nam se na mejl [email protected] a mi ćemo najbrže obradovati kartama.\nekstremizam, Karte, Predstava, reflektor teatar


Twitter uklonio 143000 aplikacija sa svoje platforme zbog kršenja pravila\nDruštvene mreže, 26.07.2018, 09:00 AM\nTwitter je saopštio da je uklonio više od 143000 aplikacija sa svoje platforme u periodu od aprila do juna, zbog toga što su kršile njegovu API politiku.\n"Ne tolerišemo upotrebu naših API-ja za produkciju spama, manipulaciju razgovorima ili narušavanje privatnosti ljudi koji koriste Twitter", kažu iz kompanije.\nPopularna društvena mreža oduvek je bila optuživana da je "sigurna kuća" za veliki broj botova koji su često stvarali konfuziju kada su u pitanju javne diskusije i mišljenja. Najčešće se ovi botovi kontrolišu preko Tvitter API aplikacija koje automatizuju svoje akcije, kao što su lajkovi, praćenja i tvitovi.\nUklanjanje ovakvih aplikacija sa Twittera usledilo je posle skandala koji je potresao Facebook, koji je sada predmet istraga zbog prikupljanja i korišćenja korisničkih podataka koje je britanska analitička firma Cambridge Analytica iskoristila za potrebe američkih predsedničkih izbora 2016. godine.\nTwitter pokušava da izbegne pitanja nadležnih organa i eventualne pravne sporove.\nOsim uklanjanja više od 143000 loših aplikacija, platforma za mikro blogovanje takođe rešava ono što je suština ovog problema menjajući način na koji njegova API platforma radi.\n"Od danas, svi novi zahtevi za pristup standardnim i premium API-jima zahtevaju prolazak kroz proces individualnog odobrenja", kažu iz kompanije. Ovaj proces zahteva od programera aplikacija baziranih na Twitter API-ju da se prijave za individualni pristup platformi. Programeri moraju da pruže više informacija o sebi a iz Twittera tvrde da će to pomoći u sprečavanju registracije spam i nekvalitetnih aplikacija. Iz kompanije najavljuju i da će svi postojeći programerski nalozi postepeno biti pozvani da pruže više informacija o vlasnicima.\nPored toga, programerima neće biti dozvoljeno da naprave i upravljaju sa više od deset aplikacija. Ako programeri žele da imaju više od deset aplikacija, moraće da zatraže posebnu dozvolu od Twittera i da to valjano obrazlože.\nOd programera koji misle da mogu krišom promeniti način na koji njihove aplikacije koriste Twitter API takođe će biti zatražene dodatne informacije o novim funkcijama aplikacije, čak i nakon što su "odobrene".\nOd 10. septembra 2018. godine, primenjivaće se novi limiti za svaku Twitter aplikaciju što bi trebalo da pomogne smanjenju spama na Twitteru. Nova ograničenja po aplikaciji podrazumevaju 300 tvitova i retvitova za 3 sata, 1000 lajkova za 24 sata, 1000 praćenja za 24 sata i 15000 direktnih poruka za 24 sata. Ograničenja se mogu ukloniti za aplikacije kojima je potrebno više pristupa Twitter podacima iz legitimnih razloga.\nTwitter je takođe izmenio svoju stranicu podrške za Twitter API dodajući opciju za prijavljivanje "loših aplikacija" koje krše jedno od Twitterovih pravila.\nKompanija je ove nedelje ponovo pokrenula svoj portal za programere (developer.tvitter.com).\nOvo je drugi korak u pokušaju Twittera da iskoreni loše ponašanje korisnika i loš sadržaj. Početkom ovog meseca, Twitter je objavio da je tokom maja i juna ugasio više od 70 miliona sumnjivih i lažnih korisničkih naloga.


Slike Matisa i Van Goga se pretvaraju u velku bež mrlju\nHemijsko jedinjenje korišćeno u pripremi boje uništava neke od najvrednijih slika...\n03.07.2015. - 11:06h\nUsled hemijske reakcije, slike Anrija Marisa i Vinsenta Van Goga polako tamne i gube sjaj, pa postoji opasnost da se pretvore u prljavu bež mrlju, a za to je odgovoran kadmijum, žuti pigment, piše danas londonski Telegraf.\nNaučnici iz Francuske, Belgije i SAD-a otkrili su da je kadmijum, žuti pigment, koji je često korišćen od strane impresionista, post-impresionista i predstavnika ranog modernog slikarstva, uveliko počeo da gubi boju sa tendencijom da se taj proces nastavi.\nNa delima kao što su "Radost življenja" Matisa i "Cveće u plavoj vazi" Van Goga, usled dekolorizacije kadmijum žute došlo je do promene opšteg izgleda i ravnoteže boja na slikama tako da one danas deluju znatno drugačije, ističu istraživači, prenosi Telegraf.\nPojedini delovi slike "Radost življenja", koji su prvobitno bili jarko žute boje, poprimili su, u međuvremenu, oker-bež ton.\n"Rezultati ove studije pokazuju koliko je važno da se shvati ne samo hemija izbledele boje već i hemija za pripremu boja koje su početkom 20. veka koristili najznačajniji umetnici", kazala je Dženifer Mas sa Univerziteta u Delaveru.\n"Razumevanje procesa propadanja boja pomaže nam u iznalaženju načina da sačuvamo ova dela za buduće generacije", izjavila je Mas.\nTim naučnika Evropskog centra za sinhrotronsku radijaciju (ESRF) u Grenoblu, koristio je iks zrake i infracrvenu mikroskopiju kako bi analizirao uzorke oštećene boje.\nUstanovili su da originalno hemijsko jedinjenje korišćeno u pripremi kadmijum žute - kadmijum sulfid, oksidira na svetlu i postaje bezbojno, a može i da u reakciji sa drugim hemijskim elementima dobije bež tonalitet.\nBudući da se nastalo oštećenje trenutno ne može popraviti, istraživači savetuju muzejima da promene nivoe osvetljenja i vlažnosti kako bi usporili ovaj nepoželjni proces.\n"Kao hemičar bio sam zapanjen činjenicom da se na slikama raznih umetnika i raznolikog geografskog porekla, koje se poslednjih 100 godina čuvaju u različitim muzejskim uslovima, javlja slična hemijska transformacija", rekao je prof Koen Jansen sa Univerziteta u Antverpenu.\nIstraživanje je objavljeno u čaospisu Applied Physics.\nanri matisvan gogzanimljivost\nSabor trubača u Guči biće održan uz posebne mere bezbednosti koje se tiču kovida 19


Grčko selo Potideu od Persijanaca spasao cunami? Pogledaj specijal Toggle navigationNaslovna NaslovnaNajnovije vijestiNovo u rubrikamaČitani nasloviKolumneNezavisni stavNovosti NovostiBiHGradoviBanjalukaDruštvoObrazovanjeEx -YuSvijetHronikaIntervjuEkonomija EkonomijaPrivredaTržišteAnalizeSport SportFudbalKošarkaRukometTenisAtletikaZimski sportoviSportovi na vodiOstali sportoviOlimpijske igreIzbor sportisteKultura Kultura MuzikaPozornicaKnjiževnostVizuelna umjetnostFilmŽivot i stil Život i stilZdravljeŽivotLjepotaMuški kutakHrana i pićeKuće i vrtPutovanjeSvijet životinjaRecept danaMagazin MagazinJet setLjubav i seksTVZanimljivostiNN među poznatimaŽuta hronikaAuto-moto Auto-motoNovostiRecenzijeMogućnostiMoto sportNauka i tehnologija Nauka i tehnologijaNaukaSvemirOkolinaInternetHardwareProgramiGadgets Naslovna Nauka i tehnologija NaukaSvemirOkolinaInternetHardwareProgramiGadgets Okolina\nGrčko selo Potideu od Persijanaca spasao cunami?\nAgencije 20.04.2012 11:47 U zimu 479. godine prije nove ere grčko selo Potidea na Halkidikiju od napada Persijanaca spasao je cunami, navodi se u danas objavljenoj studiji u kojoj se ukazuje da je ta oblast i dalje sklona zemljotresima.\nNovi geološki dokazi ukazuju da bi region Halkidikija i dalje mogao da bude pogođen cunamijem kao onim od prije mnogo vjekova koji je zbrisao stotine Persijanaca koji su opsjedali drevno grčko mjesto, rekao je Klaus Reiherter sa Ahenskog univerziteta u Njemačkoj.\nSedimenti oblasti gdje se nalazila Potidea, a danas Nea Potidea, pokazuju znake masivnih pomorskih događanja kao što su veliki talasi, navodi se u studiji.\nIskopavanja pregrađa obližnjeg grada Mende pokazala su ostatke starih školjki, starijih od petog vijeka prije nove ere, koje su talasi podigli sa morskog dna i bacili na obalu.\nDogađaj je opisao i grčki istoričar Herodot, prenosi AFP.\nReiherter je rekao da nalazi studije pokazuju da cio zaliv Termakios gdje se nalazi Potidea - i koje je vrlo popularna turistička destinacija - treba uključiti u oblast sklonu cunamijima.


Demokratska partija socijalista spremna za postizborne razgovore, neće sa onima koji su pomiješali vjeru i politiku - indeksonline.me\nHome Istaknuto Demokratska partija socijalista spremna za postizborne razgovore, neće sa onima koji su...\nDemokratska partija socijalista spremna za postizborne razgovore, neće sa onima koji su pomiješali vjeru i politiku\nDemokratska partija socijalista je spremna za postizborne razgovore sa potencijalnim partnerima. To će, kako su kazali, prije svega biti one partije sa kojima je i do sada konstituisala parlamentarnu većinu, jer vjeruju da taj proevropski blok ima i snagu, i odlučnost da nastavi započeti posao. DPS jasno poručuje da nema o čemu razgovarati sa onima koji su na ovim izborima pomiješali vjeru i politiku.\nTo je saopšteno na sinoć održanoj sjednici Predsjedništva partije kojom je predsjedavao predsjednik DPS-a Milo Đukanović.\nOcijenjeno je da je izborni dan, u uslovima velike izlaznosti i specifičnih mjera NKT, protekao u mirnoj i tolerantnoj atmosferi i da su građani na demokratski način izrazili svoju političku volju.\n“Rezultat koji je ostvarila naša partija je ispod očekivanja i u narednom periodu partijski organi će se time detaljnije baviti”, navode u DPS-u.\nIpak, ističu, DPS je pojedinačni pobjednik nedjeljnih izbora sa preko 143 hiljade glasova, što je deset hiljada glasova više od drugoplasiranog, sa podrškom iznad 35 odsto i najviše osvojenih mandata.\n“Takav rezultat je utoliko značajniji jer je ostvaren u uslovima pandemije COVID 19 i njenih posljedica, nezabilježene propagandne kampanje iz susjedstva protiv naše partije i njenih lidera, i otvorenog učešća Srpske pravoslavne crkve što je nezabilježeno u izbornim procesima u modernoj Evropi. Ni to nažalost nije naišlo na osudu međunarodne zajednice”, kazali su u ovoj partiji.\nDemokratska partija socijalista upućuje izraze zahvalnosti svima koji su doprinijeli demokratičnosti izbornog procesa, posebno njihovim članovima i simpatizerima, svim crnogorskim patriotama koji su dali glas partiji, “svjesni da je to glas za odbranu Crne Gore, njene suverenosti, evroatlantskog puta i multinacionalnoig sklada”.\n“Za te vrijednosti DPS je založio sav svoj politički i moralni kredibilitet u prethodnim decenijama, kada je predvodio istorijski proces obnove nezavisnosti, za šta ćemo nastaviti beskompromisnu borbu. DPS ostaje nepokolebljivo na frontu odbrane nacionalnih interesa, i sve će učiniti na njegovom širenju, što će doprinositi očuvanju osnovnih društvenih vrijednosti, izgradnji građanske države vladavine prava, jačanju multietničkog sklada i ubrzanju njenog evropskog puta”, ističu u partiji.\nNa sjednici je konstatovano da izborni rezultat nije pokolebao ovu partiju u odlučnosti da se na političkom terenu i političkim sredstvima bori za odbranu svojih strateških ciljeva.\n“Posebno sada kad ti ciljevi, koji su ujedno i najviši nacionalni interes Crne Gore, mogu biti dovedeni u pitanje”, naglašavaju oni.\nProces konstituisanja nove parlamentarne i izvršne vlasti je započeo izbornim danom.\n“Nastaviće se razgovorima partija i koalicija koji treba da rezultiraju dogovorom onih čiji su programski ciljevi najsličniji, kako bi obezbijedili parlamentarnu većinu za formiranje Vlade. Tako je svuda u demokratskom svijetu, tako je uvijek bilo, i biće i sada u Crnoj Gori”, navode oni.\nNeće sa onima koji nas truju velikosrpskim nacionalizmom\nDemokratska partija socijalista je spremna za postizborne razgovore sa potencijalnim partnerima.\n“To će prije svega biti one partije sa kojima je i do sada konstituisala parlamentarnu većinu, jer vjerujemo da taj proevropski blok ima i snagu, i odlučnost da nastavi započeti posao. Imajući u vidu opasnost koja se nadvila nad Crnom Gorom, DPS će svoj partijski interes u najvećoj mogućoj mjeri podrediti opštem interesu svih patriotskih snaga da se sačuva samostalnost Crne Gore, naš identitet, naš evroatlantski put, vrijednost antifašizma i naš međunacionalni suživot. DPS jasno poručuje da nema o čemu razgovarati sa onima koji su na ovim izborima pomiješali vjeru i politiku, koji nas vraćaju u prošlost i truju velikosrpskim nacionalizmom u kome nema mjesta ni za crnogorsku državu, ni za crnogorsko ime”, navode u DPS-u.\nCrna Gora neće dozvoliti da joj se nakon jednog vijeka ponovi istorija\nPred njima je, kažu, nastavak izbornog procesa i pregovori partija i koalicija koje su zadobile parlamentarni status.\n“Velika je odgovornost na onima koji su u situaciji da presudno utiču na dalji tok političkih događaja u Crnoj Gori. Od njihove odluke ne zavisi sudbina ni jedne partije, niti bilo kog političara. Od njihove odluke zavisi sudbina Crne Gore”, kazali su iz DPS-a.\nKonstatovano je da odluku o budućim političkim aranžmanima treba samostalno da donese svaka partija, sa jasnom sviješću o istorijskoj odgovornosti.\n“Od međunarodne zajednice očekujemo da ostane dosljedna, kao što je osam mjeseci ćutala na besprizorno miješanje druge države u naše izbore i na nezabilježen uticaj crkve na politiku, da prepusti sada ovu odluku crnogorskim političkim subjektima. Crna Gora neće dozvoliti da joj se nakon jednog vijeka ponovi istorija, u kojoj je jednom bila moneta za potkusurivanje ključnih zemalja i njihovih interesa na Balkanu”, saopštili su.\nNa Predsjedništvu je dogovoreno da se sjednica Glavnog odbora održi u petak, 4.septembra.


Poseta Britanskoj rezidenciji u Beogradu\nU sredu, 2. aprila 2014. godine, stažisti „Programa stažiranja za mlade - pripadnike manjina u državnim institucijama u Srbiji“, njihovi mentori, projektni tim i predstavnici Kancelarije za ljudska i manjinska prava, koja sprovodi ovaj projekat, posetili su Britansku rezidenciju u Beogradu. Osim sa predstavnicima Britanske i Holandske ambasade, koje podržavaju implementaciju ovog projekta, stažisti su imali prilku da razgovaraju i sa direktorom Britanskog saveta u Srbiji.\nDavid McFarlane, zamenik šefa misije Britanske ambasade, poželeo je dobrodošlicu stažistima i predložio im da iznesu svoje utiske o prethodnih pet meseci stažiranja u državnim institucijama, da ukažu na značaj koji učešće u Programu ima na njihov profesionalni razvoj i da prisutnima iznesu svoje ideje i predloge o mogućem unapređenju ovog projekta i čvršćem povezivanju zajednica kojima pripadaju sa državnim institucijama.\nTony O’Brien, direktor Britanskog saveta u Srbiji, izrazio je veliko zadovoljstvo što ima priliku da se upozna sa učesnicima ovog mentorskog programa, jer je i sam uključen u mentorski sistem, posebno u aktivnosti koje se pod okriljem Britanskog saveta sprovode u oblastima kulture i obrazovanja. Gospodin O’Brien je predstavio rad Britanskog saveta čije aktivnosti imaju za cilj izgradnju poverenja i razumevanja među ljudima, a kao prioritete istakao – bilingvalno obrazovanje, inkluzivno obrazovanje i značaj upotrebe novih tehnologija u obrazovanju.\nStažisti su sa prisutnima razgovarali o značaju postojanja projekata kakav je Program stažiranja i njihovom uticaju na društvo u celini, jer se zasnivaju na izgradnji poverenja i povezivanju svih nivoa društva. Dominic Haydn, prvi sekretar Britanske ambasade, bio je zainteresovan za planove stažista u narednom periodu, kako u narednih mesec dana, koliko je ostalo da finalizacije Projekta, tako i nakon toga.\nPoseta je završena čajankom u bašti Britanske rezidencije gde su stažisti u opuštenom razgovoru imali priliku da porazgovaraju sa prisutnima o svojim interesovanjima i planovima za budućnost.


FUP uhapsio jednu osobu zbog sumnje da je preko bihaćkog graničnog prelaza Izačić prebacivao oružje iz BiH u Sloveniju\n/ Izaberi grad / Bihać / FUP uhapsio jednu osobu zbog sumnje da je preko bihaćkog graničnog prelaza Izačić prebacivao oružje iz BiH u Sloveniju\nusn.ba08.01.2018. u 09:49\nPolicijski službenici Federalne uprave policije su pod nadzorom Tužilaštva Bosne i Hercegovine, dana 06.01.2018. godine, poduzimajući mjere i radnje i svoje nadležnosti, lišili slobode jednu osobu iz Travnika incijala A.K. (1986. god) koja se dovodi u vezu sa krivičnim djelom “Organizovani kriminal“ iz člana 250., a u vezi sa krivičnim djelom “Neovlaštenim prometom oružja i vojne opreme, te proizvodima dvojne namjere” iz člana 193. Krivičnog zakona Bosne i Hercegovine. Asistenciju prilikom ovih aktivnosti je pružilo Ministarstvo unutrašnjih poslova Srednjobosanskog Kantona.\nOsoba lišena slobode se sumnjiči da je u prethodnom periodu organizovala posredstvom drugih lica iz Bosne i Hercegovine i Republike Slovenije, prebacivanje veće količine oružja i vojne opreme preko graničnog prelaza Izačić u Republiku Sloveniju.


Izvor: B92, 18.Jan.2021, 09:24\nNikola Jokić, centar Denver Nagetsa, imao je još jedno maestralno veče.\nNikola Jokić s pravom važi za jednog od najboljih igrača u NBA ligi, iz noći u noć to svima iznova pokazuje i oduševljava.\nSada je meč završio sa 35 poena, 14 skokova i 9 asistencija, opet mu je jedna falila za tripl-dabl, ali je njegov Denver doživeo tesan poraz od divizijskog rivala, Jute Džez.\n"To su te utakmice, tesne, napete... Bila je to dobra >> Pročitaj celu vest na sajtu B92 << košarka. Mali detalji će uvek biti presudni, oni rešavaju ovakve utakmice kako u našu, tako i u njihovu korist", rekao je Nikola Jokić posle meča.\nKada su ga pitali o direktnom duelu sa Rudijem Goberom, Jokić je kratko rekao:\n"Igrao sam protiv Jute Džez".\nJokić govorio o "zaslugama" Gobera za poraz Denvera\nNikola Jokić govorio je o razlozima poraza Denver Nagetsa od Jute Džez (109:105)...Srpski centar je meč završio sa 35 poena, 14 skokova i devet asistencija..."Oni su pogađali, mi nismo. Oni su dobro šutirali, ubacili 15 trojki, generalno su imali visoke procente.. Odbrana nam je bila dobra u nekoliko...


Srbiju volimo - Stari dvor od aprila otvoren za posetioce\nStari dvor od aprila otvoren za posetioce\nStari dvor, od aprila će biti otvoren za posetioce svake subote, po ugledu na svetske metropole.\nPosete će subotom biti organizovane u dva termina - u 10 i 12 sati.\nTo će biti organizovana tura sa posetom holu, Žutom i Crvenom salonu, Svečanoj sali i terasi u okviru koje će se posetioci upoznati sa istorijatom porodica Karađorđević i Obrenović, svim poklonima koje je grad dobio i posetom restoranu u kome će biti poslužen poznati specijalitet koji ima svoju istoriju, izjavila je Maljković.\n"Došli smo do zaključka da je poseta Starom dvoru jako atraktivna za naše građane i strance i samim tim imaćemo ture i na engelskom i na sprskom jeziku", navela je ona.\nMaljković je rekla da su na ideju došli tokom Dana evropske baštine i proslave 130 godina od izgradnje Starog dvora, kada je zaintetesovanost posetilaca bila visoka.\nDirektor Turističke organizacije Beograda Miodrag Popović rekao je da će obilazak Skupštine grada, odnosno Starog dvora, predstavljati jednu od najvećih i najznačajnijih turističkih atrakcija u gradu. "Pre svega mislim i na same Beograđene i građane Srbije", rekao je on.\nOn je istakao da je kraj 19. veka relativno malo obrađivan i da smatra da će ono što će posetioci čuti od vodiča biti veoma značajno i za mlade generacije i za njihove roditelje.\n"Ovo će biti atraktiva tura i za strane goste, jer ona predstavlja i jedan deo istorije Srbije koji je veoma značajan", rekao je Popović.\nOn je rekao da su u okviru posete uvrstili i degustaciju palačinki u vinskom šatou.\n"Taj recept je doneo Miladin Šakić, nekadašnji visoki funkcioner ondašnje Jugoslavije i direktor Beogradskog sajma i od tada je taj desert veoma poznat i po tome je, između ostalog, i čuven ovaj Dom", rekao je Popović.\nOn je naveo da je zgrada Starog dvora čuvena i po umetničkim predmetima i slikama koje se ovde nalaze, između ostalog i slike Uroša Predića koje se mogu videti u holu.\n"Siguran sam da će ovo biti jedna od posećenijih turističkih tura za ovu sezonu u Beogradu i očekujemo veliki broj gostiju", rekao je Popović.\nPrema njegovim rečima, cena ulaznice za odrasle iznosiće 550 dinara, dok je za decu potrebno platiti 350 dinara što uključuje obilazak Dvora i desert.\nZainteresovani mogu da se prijave turističkom info centru Turističke organizacije Beograd koji je i nosilac ovog projekta. Za osobe sa invaliditetom obezbeđena je dostupnost, a biće organizovane posete i za decu, škole, omladinu.


Mlade košarkašice „Srema” na samo korak od titule - Sirmiuminfo\nMlade košarkašice „Srema” na samo korak od titule\nBečej. U prvenstvenoj utakmici Play off-a Vojvodine za mlađe pionirke odigranoj večeras u hali u Bečeju, ŽKK „Srem” pobedio je ekipu ŽKK „Bečej” rezultatom 40:53 (11:12, 8:16, 9:17, 12:8).\n„Sremice” su ovom pobedom došle na samo korak od titule prvaka Vojvodine u košarci. Ekipa iz Bečeja pokazala je da ima dobru i talentovanu generaciju ali je želja gošći za velikim uspehom bila jača.\nNajefikasnija igračica u ekipi ŽKK „Srem” bila je Ladinek Angela sa 24 poena, Milošević Teodora 7p, Andrijašević Irina 6p, Branković Dunja 6p, Popović Nikolina 6p, Baranjek Ana 2p, Vučetić Lana 2p, Biuković Tijana, Laušević Željana, Raičević Lena, Mirčeta Emilija, Srbljanin Anđela.\nEkipu „Srema” do velike pobede vodio je trener Milošević Nikola.\nU poslednjoj i odlučujućoj utakmici ŽKK „Srem” dočekuje u Sr. Mitrovici ekipu ŽKK „Proleter” iz Zrenjanina.


Izgradnja dječijeg igrališta u naselju Kamp u Kotoru - Peticije.online\nGodinama unazad naselje u kojem živim 30 godina nije nikada do sada imalo igraliste za djecu(tobogan,klackalica,ljuljaske itd).\nZato ovim putem kao roditelj želim da pokrenem ovu peticiju i uradim nešto lijepo za svu djecu u naselju jer sam sigurna da bi ih to uveseljavalo svakoga dana.\nS obzirom na to da većinom svako naselje u gradu ima igralište,mislim da je došao red i da ga dobije naselje Kamp u Kotoru.\nKristina Đešević Kontaktirajte autora peticije\nPotpisivanjem, ovlašćujem Kristina Đešević da preda moj potpis onima koji imaju moć odlučivanja po ovom pitanju.\nDodajte peticiju "Izgradnja dječijeg igrališta u naselju Kamp u Kotoru" ovom spisku


U novoj sezoni Superlige Srbije, fudbaleri TSC-a su jedan od najboljih timova, trenutno su na čelu tabele, doduše, sa utakmicom prednosti u odnosu na Partizan.\nIzabranici Mladena Krstajića su do ovog, petog kola, imali maksimalan učinak, a u poslednjem duelu su zabeležili remi protiv Radničkog 1923 (4:4).\nGosti su do boda došli u sudijskog nadoknadi pogotkom sa bele tačke, a publika u Senti, gde TSC igra mečeve kada je domaćin, dok ne završi izgradnju stadiona, imala je šta da vidi, tokom skoro sto minuta fudbala.\nPored uzbuđenja i velike borbe na terenu, ništa manje interesantno nije bilo ni na tribinama, gde je zabeležena jedna zanimlnjiva scena. Naime, nekoliko navijača domaćeg tima grupisalo se na jednom delu tribine, a zanimljivo je da su četiri mesta zauzele žene.\nOne su bodrile izabranike Mladena Krstajiča iz središta "kopa", a najinteresantnija u grupi uglavnom mlađih navijača svakako je bila sredovečna žena, koja je stajala pored njih.\nTSC - Radnički K. 4:4 (2:1)\nNapredak - Mladost 2:1 (0:1)\nČukarički - Radnički N. 18.30\nSpartak - Vojvodina 19\nProleter - Kolubara 16.55\nVoždovac - Novi Pazar 19\nRadnik - C. zvezda\nTSC 5 4 1 0 16:7 13\nNapredak 5 3 0 2 8:6 9\nRadnički K. 5 2 1 2 8:8 7\nRadnički N. 4 1 2 1 7:6 5\nMladost 4 0 0 4 2:6 0


SERIJA BOMBAŠKIH NAPADA NA ŠRI LANCI, STIŽU OSUDE IZ CIJELOG SVIJETA! Najmanje 207 mrtvih, više stotina je ranjeno, uhapšeno sedam osumnjičenih... - GlobalCir\nSERIJA BOMBAŠKIH NAPADA NA ŠRI LANCI, STIŽU OSUDE IZ CIJELOG SVIJETA! Najmanje 207 mrtvih, više stotina je ranjeno, uhapšeno sedam osumnjičenih…\nNa Šri Lanci je odjeknula i osma eksplozija, a predsjednik te zemlje Maithripala Sirisena naredio je pokretanje opsežne operacije protiv organizatora smrtonosnih napada koji su se dogodili na katolički praznik Uskrs.\nNajmanje 207 osoba je ubijeno, a 500 je ranjeno u šest jutrošnjih bombaških napada na Šri Lanci, a u vezi s napadima uhapšeno je najmanje sedam osoba.\nSedma eksplozija odjeknula je kod zoološkog vrta kod Colomba.\nMinistarstvo vanjskih poslova naše zemlje trenutno nema informacija o tome da li među žrtvama ima i državljana naše zemlje.\nEksplozije su se dogodile tokom misa koje su se u crkvama održavale povodom katoličkog praznika Uskrsa.\nSamo u crkvi Svetog Sebastijana u sjevernom predgrađu Colomba poginulo je više od 50 ljudi, rekao je policijski zvaničnik agenciji Reuters.\nLokalni mediji javljaju da je 25 lica poginulo u napadu na crkvu u mjestu Batikaloa u Istočnoj Provinciji.\nProvladin list “Daily News“ javlja da je u eksplozijama ranjeno najmanje 500 ljudi.\nNeimenovani policijski zvaničnici kazali su da je istraga o seriji bombaških napada u toku, a da su najmanje dva napada izveli bombaši samoubice.\nZa sada nijedna grupa nije preuzela odgovornost za napade u zemlji koju su decenijama potresali građanski ratovi i sukobi s tamilskim separatistima sve do 2009. godine.\nU cijeloj zemlji su otkazane proslave Uskrsa.\nU međuvremenu, premijer Šri Lanke Ranil Vikremesinge sazvao je vanredan sastanka državnog Vijeća sigurnosti nakon višestrukih napada na crkve i hotele.\nNeimenovani zvaničnik sigurnosti rekao je da se čulo šest skoro uzastopnih eksplozija koje su pogodile tri crkve i tri hotela u kojima su najčešće gosti stranci.\nMeđu poginulima je i najmanje 35 stranaca.\nKako javlja AFP, pozivajući se na bolničke izvore, među poginulim strancima su državljani Britanije, Holandije i SAD-a, dok su među povrijeđenima, također, Britanci i Japanci.\nUveden policijski čas, blokirane društvene mreže\nVlasti Šri Lanke uvele su policijski čas u zemlji nakon višestrukih bombaških napada na crkve i hotele.\nVlada je, također, blokirala pristup društvenim mrežama i mesindžer aplikacijama u cijeloj zemlji, navodi “Sputnjik”.\n“Vlada je odlučila da blokira sve platforme i društvene mreže kako bi spriječila širenje pogrešnih i netačnih informacija. Ta mjera je privremena”, navodi se u saopštenju.\nBritanska premijerka Theresa May osudila je nasilje i napade na crkve i hotele u Šri Lanki i uputila “izraze saučešća svima koji su pogođeni u ovom tragičnom trenutku”.\n“Moramo da se ujedinimo i borimo da niko nikada više ne mora da praktikuje vjeru u strahu”, napisala je ona na “Twitteru”.\nOsudama se pridružio i predsjednik Evropske komisije Jean-Claude Juncker. On je napisao na “Twitteru” da je užasnut i tužan zbog bombaških napada u Šri Lanki koji su odnijeli toliko života.\n“Upućujem moje iskreno saučešće porodicama žrtava koji su se mirno okupili da proslave Uskrs i onima koji su došli u posjetu ovoj divnoj zemlji. Spremni smo da pružimo podršku”, napisao je Juncker.\nČlan Predsjedništva Bosne i Hercegovine Željko Komšić uputio je telegram saučešća predsjedniku Šri Lanke Maithripalu Sirisenu, osudivši terorističke napade.\nAmerički predsjednik Donald Tramp uputio je izraze saučešća narodu Šri Lanke.\n“Spremni smo da pomognemo”, napisao je Trump na “Twitteru”.\nNjemačka kancelarka Angela Merkel osudila je “vjersku mržnju i netrpeljivost” u telegramu saučešća upućenom vlastima Šri Lanke.\nFrancuski predsjednik Emmanuel Macron je osudio “gnusne napade” izražavajući solidarnost prema narodu Šri Lanke.\nUhapšeno sedam osumnjičenih\nNajmanje sedam ljudi uhapšeno je u vezi s napadima u Šri Lanki, rekao je ministar za ekonomske reforme Harsha de Silva.\nDe Silva je napisao na “Twitteru” da je u toku sastanak predstavnika Ministarstava sigurnosti i vanjskih poslova sa šefovima medijskih kuća na kojima je zatraženo odgovorno izvještavanje o ovim događajima.\nAgencija “Sputnjik” javlja da su vlasti Šri Lanke identifikovale organizatore eksplozija koje su danas odjeknule u prijestonici Colombu i njegovim predgrađima.\nMinistar odbrane zemlje Ruvan Vijevarden izjavio je da je u toku istraga koju sprovode policija i vojska.\n“Verujemo da će svi krivci za ovaj tužni teroristički incident biti što prije uhapšeni. Oni su identifikovani”, naglasio je ministar odbrane.\nPolicija Šri Lanke je potvrdila da je osmi teroristički napad izveo samoubica.\nPomoć Vladi Šri Lanke ponudio je i Interpol.\nGENERAL FIKRET MUSLIMOVIĆ O SUMRAKU JUGOSLAVIJE: Putevi i načini pretvaranja JNA u četničku vojsku i moj obračun sa vlastitim iluzijama


Specijalna zahvalnica Srbije kompaniji Montenegrostars - Vijesti | Radio Televizija Budva - Budva Crna Gora\nKompanija Montenegrostars dobila je specijalnu zahvalnicu države Srbije, koja je danas uručena suvlasniku hotelske grupe Žarku Raduloviću.\nAmbasador Srbije u Crnoj Gori Zoran Bingulac uručio je Raduloviću zahvalnicu u hotelu "Splendid" za humanitarnu pomoć koju je ta kompanija, kao i članice Crnogorskog Turstičkog Udruženja, čiji je Radulović predsjednik, uputila poplavljenim područjima u Srbiji.\nDan nakon što je susjede zadesila katastrofalna serija poplava Komanija Montenegro stars hotel group iz Bečića i Mesna industrija Franca iz Bijelog Polja, poslale su 10 tona vode u Srbiju i Bosnu i Hercegovinu, kao i po kamion hrane kao prvu pomoć ugroženim. Danima nakon toga članovi Crnogorskog turističkog udruženja prikupljali su novčanu pomoć koja je preko Crvenog krsta uplaćena ugroženima, kaže se u saopštenju PR službe kompanije Montenegro stars hotel group.\n„Ljudi iz Crne Gore su pohitali odmah u pomoć, na početku krize kada je bilo najteže. Ponavljam, zaista sam impresioniran jer je ova situacija pokazala da nesreća ne poznaje granice i takođe da granice ne poznaju ljudska solidarnost, humanost i požrtvovanje“, istakao je ambasador Srbije u Crnoj Gori Zoran Bingulac.\nOn je istakao da procjene pokazuju da je direktna šteta oko milijardu dolara a indirektna dvije, te da poslije kriznog perioda slijede period obnove, razvoja i stvaranje uslova za ulaganje i zapošljavanja.\nBingulac je kazao da će sva pomoć koja će stići u Srbiju će otprilike pokriti 20 odsto direktne štete.\nRekordna godina za hotelsku grupu Montenegrostars\nObilježavanje Međunardonog dana turističkih vodiča u Budvi


LDA Knjaževac - Regionalna obuka za Balkansku mrežu za lokalnu demokratiju u Knjaževcu\nRegionalna obuka za Balkansku mrežu za lokalnu demokratiju u Knjaževcu\nObjavljeno sreda, 04 septembar 2019 15:48\nDruga regionalna obuka za organizacije članice Balkanske mreže za lokalnu demokratiju (BNLD) pod nazivom ’’Razmena iskustava - širenje tematskog programa mreže“ biće održana u Knjaževcu od 10. do 12. septembra.\nObuka, koja je deo projekta „Mladi Balkana za Evropu“, ima za cilj da unapredi kapacitet članova mreže u oblasti vladavine zakona, osnovnih prava, zapošljavanja i reforme javne uprave na lokalnom i nacionalnom nivou. Tokom tri dana obuke, učesnici će se fokusirati na savladavanje metodologije praćenja i ocenjivanja lokalnih javnih politika vezanih za oblasti nekoliko pregovaračkih poglavlja: 19 - Socijalna politika i zapošljavanje, 23 - Pravosuđe i osnovna prava i 24 - Pravda, sloboda i bezbednost. Pored toga, tokom obuke će biti reči i o metodologiji zastupanja zasnovanog na dokazima. Nakon obuke očekuje se da će sve partnerske organizacije u daljem radu imati zajednički metodološki pristup koji će omogućiti uporednu analizu lokalnih politika iz pomenutih oblasti širom Balkana.\nTreneri i predavači će biti stručnjaci i praktičari u oblasti praćenja i ocenjivanja lokalnih politika i zagovaranja zasnovanog na dokazima. Domaćin obuke biće Centar lokalne demokratije LDA Knjaževac.\nProjekat „Mladi Balkana za Evropu“ partnerski realizuju organizacije Fondacija Centar za demokratiju i CRTA iz Beograda, Evropska asocijacija za lokalnu demokratiju ALDA sa sedištem u Strazburu, Balkanska mreža za lokalnu demokratiju BNLD sa sedištem u Skoplju, Youth Act iz Albanije i Sodem iz Turske. Ovaj projekat finansiraju Evropska unija i Balkanski fond za demokratiju.\nFoto: detalji sa prošlogodišnje obuke u Novom Sadu


Vujović u Kosjeriću: Gradimo zelenu infrastrukturu za buduće generacije - PRess Serbia | PR PRess team\n– Danas sam zajedno sa predsednikom opštine posadila i poslednje od ukupno 500 sadnica, koje su u sklopu projekta pošumljavanja posađene na 24 lokacije u Kosjeriću. Ovoj opštini smo dodelili sredstva i za projekat na osnovu kojeg će biti rešena erozija zemljišta u Osnovnoj školi „Mito Igumanović“. Pozvala sam opštinsko rukovodstvo da kandiduje projekat, kako bi uz podršku Ministarstva rešili problem kontaminiranog zemljišta u blizini vrtića. Budžetom za sledeću godinu odvojena su rekordna sredstva za ekologiju, što nam daje snagu da nastavimo da radimo još brže i energičnije. Kako smo izgradili puteve i fabrike na koje se čekalo decenijama, tako ćemo u narednim godinama izgraditi i zelenu infrastrukturu, jer je to naš zalog za bolji život budućih generacija – rekla je Vujović.


Video, Kaspersky Lab – Akcenat na poverenju i transparentnosti\nNaslovna Video Kaspersky Lab – Akcenat na poverenju i ...\nBroj gledanja: 390\nDanašnje društvo sve više zavisi od informatickih i računarskih tehnologija, pa zbog toga sajber pretnje predstavljaju sve veću opasnost. Zbog ubrzanog tempa i razvoja računarskih tehnologija i širenja pretnji, kompanija Kaspersky Lab veruje da je bolja saradnja u oblasti zaštite sajber prostora važnija nego ikad.\nInterpolov novi sporazum sa kompanijom Kaspersky Lab dodatan je korak u kontinuiranim naporima da se zakonodavstvima sirom sveta osigura pristup informacijama koje su im potrebne za suzbijanje sajber pretnji.\nKompanija će osnovati tri centra za transparentnost u SAD, Evropskoj uniji i Azijsko-pacifičkoj regiji, kako bi rešavala bezbednosna pitanja u saradnji sa korisnicima, pouzdanim partnerima i vladinim organizacijama. Ovi centri će pouzdanim partnerima služiti kao baza, gde će moći da pristupe kodovima kompanije, paketima za ažuriranje softvera i pravilima za otkrivanje pretnji, kao i drugim aktivnostima.\nGlavni ciljevi kompanije ostali su nepromenjeni tokom 20 godina postojanja - pružanje (vrhunskih) rešenja za sajber bezbednost i pomoć u borbi protiv sajber pretnji.


PREDLOŽENA REŠENJA ZA IME MAKEDONIJE: Evo kako bi mogla da se zove - Informativni portal slobodnasrbija.rs\nPREDLOŽENA REŠENJA ZA IME MAKEDONIJE: Evo kako bi mogla da se zove\nKategorija: Region, Objavljeno: 17.01.2018\nMeđunarodni posrednik u pregovorima Skoplja i Atine u vezi sa nazivom Makedonija Metju Nimic poručuje da će predlog naziva ove jugoslovenske republike sadržavati termin "Makedonija", te izrazio nadu da će novo rešenje zadovoljiti obe strane.\n"Termin `Makedonija` biće sadržan u predlogu odluke o nazivu budući da ga je priznalo više od sto država u svetu", izjavio je Nimic za grčku TV Antena, povodom početka nove runde pregovora koji danas počinju u NJujorku.\nNimic je pojasnio da je Makedonija primljena u Ujedinjene nacije 1993. godine pod privremenom referencom "Bivša jugoslovenska Republika Makedonija" i da ju je Grčka priznala pod tim nazivom.\nOn je dodao da neće iznositi nove predloge, već da će "na sto staviti ideje o kojima je već diskutovano u prošlosti".\nNimic je naveo da će dalje odugovlačenje stvoriti još teži problem za rešavanje, prenela je makedonska agencija MIA.\nOn se nada da će se naći rešenje koje će zadovoljiti ambicije Atine i Skoplja.\nPrema Nimicovim rečima, u Grčkoj dominira stav da nakon prevazilaženja ekonomske krize ta zemlja treba da igra značajniju ulogu u regionu.\n"Jedan od načina za to je Grčka da reši problem sa svojim severnim susedom", kazao je Nimic.\nU Skoplju, kako je naveo, preovlađuje mišljenje da neke ideje iz prošlosti ne bi bile zadovoljavajuće, jer je došlo vreme ovo pitanje da se reši i da ova zemlja nastavi svoj evropski i evroatlanski put.\nDanas će u NJujorku biti održana nova runda razgovora između Nimica i predstavnika Makedonije i Grčke Vaskom Naumovskim i Adamantiosom Vasilakisom.\nKljučni grčki argument jeste da korišćenje imena Makedonija predstavlja "bezbednosnu pretnju", jer Grčka tako naziva svoju severnu oblast.\nNimic do sada je predlagao nazive "Severna Makedonija", "Republika Gornja Makedonija", "Nova Republika Makedonija", "Republika Makedonija - Skoplje" i "Slovensko - albanska Makedonija".


Bajern i Real - novi sudar za veliko finale - SandzakHaber.Net , Sandžačke Internet Novine !\nNaslovna Sport Fudbal Bajern i Real – novi sudar za veliko finale\nBajern i Real – novi sudar za veliko finale\nOd HaberNews - 28. Aprila 2014. 0 69 Podeli na Fejsbuku\ntweet Aktuelni prvak Evrope, Bajern dočekaće sutra madridski Real u revanšu polufinala Lige šampiona u kojem mu je potrebna pobeda od dva gola razlike, dok kraljevski klub veruje da može da izdrži sve napade i konačno dođe u situaciju da se bori za 10. trofej u elitnom takmičenju. U prvoj utakmici koja je odigrana prošle nedelje u Madridu, domaća ekipa slavila je sa 1:0 golom Karima Benzeme. U tom duelu posed lopte ubedljivo je bio na strani Bajerna, ali je Real bio taj koji je stvarao šanse i bio mnogo opasniji.\n“Moj san je da osvojim Ligu šampiona. Srećan sam što sam do sada osvojio gotovo sve trofeje, ali nedostaje mi baš ovaj. Ne mogu da kažem da je to moja opsesija, ali hoću da dodam taj podatak u svoju biografiju”, rekao je fudbaler Reala Serhio Ramos.\nNjegov tim je u poslednjem prvenstvenom meču ubedljivo savladao Osasunu sa 4:0, dok je Bajern bio bolji od Verdera sa 5:2.\nMadriđani su u prethodne tri sezone zaredom ispadali u polufinalu, a 2012. to je bilo upravo protiv Bajerna posle penala.\nStatistika i istorija kažu da je minhenski klub veliki favorit protiv Madriđana na svom terenu. U prethodnih devet mečeva u Minhenu ekipa Bajerna je protiv Reala zabeležila devet pobeda i samo jedan remi.\n“Zaista verujem u svoju ekipu i nadam se da ćemo svi zajedno uspeti da pobedimo dođemo do finala. Na prošlonedeljnom meču sam prvi put u sezoni bio pomalo razočaran našom igrom, pogotovo što navijači nisu zaslužili takvu partiju. Verujem da će sutra biti potpuno drugačija utakmica”, poručio je trener Bajerna Pep Gvardiola.\nNjemu je prošlonedeljni poraz bio prvi u trenerskoj karijeri na stadionu Santjago Bernabeu, pošto je prethodno kao šef stručnog štaba Barselone znao samo za uspehe.\nBavarci ove sezone za cilj imaju i da postanu prvi tim još od 1990. i italijanskog Milana, koji je odbranio titulu prvaka Evrope.\nZanimljivo je da sadašnji šef stručnog štaba Reala Karlo Anćeloti nikada u karijeri nije izgubio od Bajerna\nSutrašnja utakmica na Alijans areni igra se od 20.45.\ntweet Prethodni tekstBez solidarnog poreza od 1. julaSledeći tekstŠarić jedva čeka da priča o prisluškivanim razgovorima HaberNews\tPOVEZANE OBJAVEVIŠE OD AUTORA


07/03/2022 07/03/2022 oruzjeonline\t0 Komentara\tvojska republike Srbije, vojska Srbije\t1 min\nU centrima za osnovnu obuku Vojske Srbije u Somboru, Valjevu i Leskovcu danas je svečano počela obuka vojnika na služenju vojnog roka generacije „mart 2022“.\nVojnici su u prethodnih nekoliko dana prošli period prilagođavanja, upoznali se sa organizacijom života i rada u Vojsci Srbije, zadužili lično naoružanje i pripremili se za početak intenzivne obuke.\nNarednih pet nedelja, oni će se u centrima za osnovnu obuku osposobljavati za rukovanje ličnim naoružanjem i izvođenje osnovnih taktičkih radnji i postupaka u borbi, savladaće sadržaje iz strojeve obuke i Pravila službe i značajno će unaprediti svoje fizičke sposobnosti.\nU nastavku služenja vojnog roka vojnici će biti raspoređeni u centre za specijalističku obuku, gde će se osposobljavati za specijalnosti u okviru rodova i službi, a potom će, do završetka vojnog roka, u jedinicama Vojske Srbije biti na kolektivnoj obuci i uključeni u realizaciju svakodnevnih zadataka.\nI ova generacija vojnika pokazuje izuzetnu motivisanost za služenje vojnog roka i zadovoljstvo uslovima života i rada u centrima za obuku, koji su u prethodnom periodu, kao i vojnička primanja, značajno poboljšani.\nIntenzivna obuka najmlađih vojnika i pripreme za zakletvu\n16/03/2022 15/03/2022 oruzjeonline\t0\nSpecijalistička obuka budućih podoficira Vojske Srbije\n20/04/2022 19/04/2022 oruzjeonline\t0\nLetačka obuka kadeta u 204. vazduhoplovnoj brigadi\n04/03/2022 03/03/2022 oruzjeonline\t0\nTrenažna gađanja ciljeva u vazdušnom prostoru\n18/04/2022 18/04/2022 oruzjeonline\t0\nObuka na raketnim sistemima Neva


Spirić: Konkurs za dodelu 94 stana od ponedeljka; do posla kroz stručno osposobljavanje i projekat "Moja prva plata" | Radio Kosovska Mitrovica\nSpirić: Konkurs za dodelu 94 stana od ponedeljka; do posla kroz stručno osposobljavanje i projekat “Moja prva plata”\n12. October, 2020 12:04 |\nKonkurs za dodelu 94 stana mladim bračnim parovima i socijalno ugroženim porodicama na teritoriji opštine Kosovska Mitrovica, počeće u ponedeljak 19. oktobra. Prednost će imati parovi sa više dece i bračnim stažom ispod deset godina, rekao je na današnjoj konferenciji za medije predsednik Privremenog organa Opštine Kosovska Mitrovica Aleksandar Spirić.\nReč je o stambenim jedinicama koje su obezbeđene sredstvima Vlade Republike Srbije.\n„Kandidati moraju da ispoštuju uslove konkursa, a komisija će raditi odgovorno, kao što je to činila i do sada“ rekao je Spirić i dodao da se stanovi koji će biti podeljeni, nalaze na više lokacija u gradu.\n„To je jasan pokazatelj da je država Srbija opredeljena da pomogne svakoj porodici, a to se ogleda kroz sve ono što smo radili i prethodnih godina kada je u pitanju zbrinjavanje i opstanak ovdašnjeg stanovništva“ istakao je predsednik Privremenog organa opštine Kosovska Mitrovica.\nSpirić je najavio i radno angažovanje još 32 pripravnika u okviru treće faze Lokalnog akcionog plana za suzbijanje nezaposlenosti. Pripravnici će početi sa radom u narednih 15 dana. U ovoj godini, dosad je kroz program stručnog osposobljavanja i kroz javne radove, radno angažovano ukupno 70 ljudi.\nU okviru Lokalnog akcionog plana, u toku je i radno angažovanje nezaposlenih kroz projekat „Moja prva plata“. Spirić je pozvao sve nezaposlene starosti do 30 godina, koji nemaju ostvaren nikakav radni, niti pripravnički staž da se jave Nacionalnoj službi za zapošljavanje.\n„ To je projekat koji podrazumeva devet meseci angažovanja – prava prilika da se ljudi zaposle i da smanjimo stopu nezaposlenosti. Priliku da konkuriše imao je i javni i privatni sektor. Radno će biti angažovano 20 ljudi sa srednjom stručnom spremom i 20 sa fakultetom. Opština je konkurisala za 20 lica – deset sa srednjom školom i deset fakultetski obrazovanih ljudi“ rekao je Spirić.\nKomentarišući aktuelnu epidemiološku situaciju, Spirić je izrazio zadovoljstvo što će u Kosovskoj Mitrovici uskoro početi sa radom PCR laboratorija i apelovao na građanstvo da se pridržavaju mera, kako bismo situaciju imali pod kontrolom.\nOn je dodao na kraju, da svi projekti koji se na području Kosovske Mitrovice realizuju sredstvima Vlade Srbije, napreduju bez većih problema.


Zaigralo kolo, zasvirao kaval u centru Prištine GracanicaOnline.Info\nZaigralo kolo, zasvirao kaval u centru Prištine\n13. oktobra 2020. 3 min read\nNapolju hladno i kišovito, a u Srpskom kulturnom centru, tik pored crkve Svetog Nikole u Prištini, veselo i po malo setno.\nNapolju hladno i kišovito, a u Srpskom kulturnom centru, tik pored crkve Svetog Nikole u Prištini, veselo i po malo setno. Zbog epidemiološke situacije, bez publike, ali to nije smetalo da prvi profesor kavala u Srbiji, koji predaje u Muzičkoj školi „Mokranjac“ u Beogradu, Miloš Nikolić, predstavi jedan od najstarijih muzičkih instrumenata u istoriji muzike, kaval. Nikolić je često na Kosovu i Metohiji, trenutno drži radionicu sviranja na kavalu u Gračanici, a onda nastavlja isti posao i u Štrpcu, gde se kako kaže i zaljubio u kaval.\n„Kaval smo vratili tamo gde mu je mesto, srpskoj tradiciji, onako kako su ga svirali naši preci, pa i kako su ga do skoro svirali svirači kavala iz Sirinićke Župe, koje sam imao sreću da poznajem i da razgovaram sa njima, ali i da od njih učim. Mislim da će radionice kavalskog sviranja i pevanja uz kaval odjeknuti, pre svega u dušama mladih ljudi koji su polaznici tih radionica i ja već sada osećam da su oni kao i ja što sam bio na početku, zaljubljeni u kaval i da će nastaviti da vežbaju“, istiće Miloš Nikolić, koji je prethodno objasnio kako se dobijaju tonovi na kavalu i kakve sve tonove može dobar kavalista da dobije na njemu.\nSviranje na kavalu je relativno teško, dodaje profesor Nikolić, zahteva kontinuitet u sviranju i svakodnevno vežbanje, ali osim vizantijske i tradicionalne muzike, kaval se sve više koristi u stvaranju moderne komercijalne muzike.\nA Nacionalni ansambl „Venac“, po ko zna koji put u Srpskom kulturnom centru, kao svoji na svome. Danas ih je bilo malo, iz dobro poznatih epidemioloških okolnosti, ali ih je i četvoro bilo dovoljno da pokažu svu lepotu srpskog kola, upisanog na Uneskovu svetsku listu nematerijalne kulturne baštine. Šef umetničkog sektora „Venca“ Miloš Cile Mitić, kaže da srpsko kolo možemo i moramo sačuvati od raznih uticaja.\n„Mislim da za nematerijanu kulturu ima budućnosti. U jednom trenutku smo se mi koji se bavimo folklorom uplašili da ne znamo kuda ćemo, ali sada lepo trasiramo put onoga što je prezentacija nematerijalnog nasleđa, zatim onoga što je savremeno stvaralaštvo inspirisano nematerijalnim nasleđem i onda nam predstoji samo da radimo“, kaže Mitić.\nSrpski kulturni centar, sa malo zaposlenih i skromnim budžetom, za kratko vreme je uspeo da u Prištinu vrati delić srpske kulture. Ovaj projekat, predstavljanje delića prebogate nematerijalne kulture kosovskometohijskih Srba je posebno značajan. Otkud tema „Nematerijalno je bogatstvo“?\n„Ovu temu smo izabrali jer smo nematerijalnu kulturu sami zapostavili na neki način. Svedoci smo toga da se naša materijlan kultura uništava, prisvaja i falsifikuje, dok smo za nematerijalno bogatstvo sami krivi. Nekako smo nematerijalnu kultutu gurnuli u stranu i zanemarili je. Upravo iz tog razloga, mi smo želeli da na to skrenemo pažnju“, objašnjava menadžer projekta Tijana Arsić.\nPredstavljanjem srpskog kola i najstarijeg muzičkog instrumenta sa kosovskometohijskih prostora, kavala, završen je projekat pod nazivom „Nematerijalno je bogatstvo“, koji je sproveo Srpski kulturni centar iz Prištine, uz podršku Ministarstva kulture i informisanja Republike Srbije.\nTags: kaval Kolo Miloš Nikolić Nacionalni ansambl „Venac“ Srpski kulturni centar u Prištini\nPrevious U Srpskom kulturnom centru sutra predstavljanje kola i kavala\nNext Pesnički susreti posvećeni Lazaru Vučkoviću završeni: Za pesnike nema prepreka, ima samo prepona


Uhapšen muškarac iz Konjica: Putem Instagrama iskorištavao 40 djevojčica za pornografiju - TK PORTAL\nUhapšen muškarac iz Konjica: Putem Instagrama iskorištavao 40 djevojčica za pornografiju\nadmin 17. Marta 2021.\tTuzlanski kanton\nPolicijski službenici Federalne uprave policije su jučer, poduzimajući mjere i radnje iz svoje nadležnosti pod nadzorom Kantonalnog tužilaštva Tuzlanskog kantona, uhapsili muškarca iz Konjica inicijala D. K. (2000), koji se dovodi u vezu sa krivičnim djelom iskorištavanje djeteta ili maloljetnika radi pornografije.\nUhapšeni D. K. se sumnjiči da je u prethodnom periodu putem društvene mreže Instagram uspostavljao online komunikaciju sa djecom starosne dobi od devet godina pa naviše, pri tome se predstavljajući kao njihov vršnjak muškog ili ženskog spola, zahtijevajući seksualno eksplicitne fotografije i videosnimke. On se sumnjiči da je na taj način uspostavljao neprimjerenu komunikaciju sa oko 40 djevojčica.\nU sklopu navedenih aktivnosti, a postupajući po Naredbi Općinskog suda u Konjicu, policijski službenici Uprave policije pretresli su kuću na području Općine Konjic koju koristi osumnjičeni, kojom prilikom je pronađena i privremeno oduzeta računarska oprema i mobilni telefoni sa pripadajućim SIM karticama koji su korišteni prilikom izvršenja navedenog krivičnog djela, a koji će biti upotrijebljeni kao dokaz u krivičnom postupku.\nUhapšena osoba je ispitana u službenim prostorijama Federalne uprave policije, te će u zakonskom roku biti predata Kantonalnom tužilaštvu Tuzlanskog kantona uz Izvještaj o počinjenom krivičnom djelu, saopćio je FUP.\nIzvorni članak: Uhapšen muškarac iz Konjica: Putem Instagrama iskorištavao 40 djevojčica za pornografiju\nPrevious Previous post: Svetlana Cenić otkrila identitet djevojke koja je slala poruke sa derneka u Mostaru\nNext Next post: Edin Džeko za svoj 35. rođendan uručio vrijednu donaciju Željezničaru


Pokrajinski sekretar Njilaš posetio Sremsku i Mačvansku Mitrovicu - Ozon Media\nSremska Mitrovica – Danas su u Sremskoj Mitrovici boravili potpredsednik Pokrajinske vlade i pokrajinski sekretar za obrazovanje, propise, upravu i nacionalne manjine – nacionalne zajednice Mihalj Njilaš i zamenik pokrajinskog sekretara Milan Kovačević. Oni su se prvo sastali sa gradonačelnikom Sremske Mitrovice Vladimirom Sanaderom u Gradskoj kući, da bi nakon sastanka obišli radove na izgradnji novog objekta osnovne škole u Mačvanskoj Mitrovici.\n“Vrlo sam dodovoljan onim što sam video u Osnovnoj školi „Dobrosav Radosavljević Narod“ u Mačvanskoj Mitrovici, inače ovde sam prvi put i mogu da kažem da je ovo izuzetno lep primer kako se jedna lokalna samouprava, u ovom slučaju Grad Sremska Mitrovica, ophodi prema obrzovanju”, rekao je Njilaš prilikom posete radova. On je izrazio zadovoljstvo do sada urađenim, kao i činjenicom da će se ispoštovati svi zadati rokovi za kraj prve faze radova.\nNjilaš je takođe rekao da će Pokrajinska vlada u narednom period u skladu sa svojim mogućnostima pokušati da se finansijski uključi u projekat izgradnje škole i da se nada da će to isto učiniti i Vlada Republike Srbije kako bi đaci u Mačvanskoj konačno dobili školu kakvu zaslužuju.\nOn se kratko osvrnuo i na sastanak koji je imao sa gadonačelnikom Sanaderom i njegovim saradnicima na kojem je konstatovano da je saradnja lokalne samouprave i Pokrajinskog sekretarijata za obrazovanje adekvatna, ali su se svi prisutni složili da ona treba da se produbi u narednom periodu.\n“Izgradnja nove škole u Mačvanskoj Mitrovici možda je jedno od najvećih ulaganja u obrazovanje na teritoriji cele Vojvodine, a sasvim sigurno na teritoriji Grada Sremska Mitrovica”, rekao je Sanader prilikom obilaska radova i dodao da će škola u Mačvanskoj Mitrovici biti simbol obnove obrazovnih institucija.\nSanader je podsetio je rok za završetak prve faze radova kraj novembra meseca i da je do sada uloženo 58 miliona dinara u projekat.\n“Mi se intenzivno spremamo za početak druge faze, odnosno u toku je razrada projekta za unutrašnje opremanje škole, tako da jedan od razloga same posete sekretara i njegovog zamenika je da vidimo na koji način Pokrajina može da pomogne da projekat izgradnje škole u narednom periodu realizujemo do kraja”, rekao je Sanader.\nOn je naglasio da je cilj lokalne samouprave da nakon opremanja novog objekta počne rušenje drugog dela starog objekta i izgradnja fiskulturne sale i projektom predviđenih kabineta na tom mestu.\nPrema rečima Sanader današnja poseta pokrajinskog seketara bila je još jedna prilika i da se predstave projekti koje je Grad Sremska Mitrovica započeo i koje tek ima u planu da realizuje, kao i da će se u narednom peridu ostvariti komunikacija sa različitim nivoima vlasti kako bi lokalna samoupava Grada Sremska Mirovica pokušala da obezbedi što veća sredstva za realizaciju istih.


RTCG - Radio Televizija Crne Gore - Nacionalni javni servis :: Politika :: ''Sporazum preduslov sigurne budućnosti''\n11. 09. 2020. 17:12 >> 17:14 3\nBEČIĆ SA PARTSOSOM\nPredsjednik Demokrata i lider koalicije „Mir je naša nacija“, Aleksa Bečić, tokom protokolarne posjete, juče se sastao sa ambasadorom Grčke, Panagiotisom Partsosom. Tema razgovora bila je aktuelna politička situacija u zemlji i nedavno održanim parlamentarnim izborima.\nBečić je upoznao ambasadora Partsosa sa Sporazumom koji su potpisali lideri tri pobjedničke koalicije. Istakao je da se radi o istorijskom aktu koji podjele ostavlja iza nas, a otvara vrata svima.\nNaglasio je da je Sporazum preduslov stvaranju zajedničke i sigurne budućnosti svih građana Crne Gore.\n„Naša ruka je bratski ispružena ka manjinskim partijama i zaista smo ponosni na činjenicu što smo sa predstavnicima manjinskih naroda izgradili odnose koji počivaju na povjerenju iz kojeg crpimo podršku za ono što radimo. To su mostovi saradnje koji su potrebni Crnoj Gori i koji jačaju građanski karakter našeg društva i države“, kazao je Bečić.\nBečić je istakao da je Crna Gora dobila jaku procrnogorsku i prozapadnu opciju koja će pomiriti građane i posvećeno raditi na ostvarivanju spoljnopolitičkih prioriteta.\nOn je kazao da će buduća vlast vratiti vjeru u pravdu i osjećaj jednakosti, a da će, zajedničkim snagama i solidarno sa svim građanima Crne Gore, dovesti do rješavanja složene ekonomske situacije.\nNaveo je i da nema boljih partnera na putu ekonomskog oporavka od samih građana.\nAmbasador Grčke, Panagiotis Partsos pozdravio je održavanje izbora u mirnoj i konkurentskoj atmosferi, kao i visoko učešće glasača i doprinos Demokrata u održavanju izbora.\nAleksa Bečić Demokratska Crna Gora Penagiotis Partsos


Objavljeno: 25.06.2021. u 14:42\nSlučaj pripadnice Oružanih snaga Bosne i Hercegovine Emele Mujanović-Kapidžija, koja je uputila apelaciju Ustavnom sudu BiH zbog diskriminacije i povrede ljudskih prava na slobodu vjere zbog zabrane nošenja mahrame u službi, posljednji je primjer diskriminatornog odnosa prema pokrivenim ženama.\nNažalost, zabrinjava izostanak adekvatnih reakcija udruženja zaduženih za zaštitu osnovnih ljudskih, vjerskih i ostalih prava koja su u ovom slučaju evidentno ugrožena.\n„Žene SDA BiH“ su i ranije ukazivale na potrebu da se slučajevi kršenja prava muslimanki koje prakticiraju hidžab moraju prevenirati na način da se u rješavanje tog pitanja uključe sve nadležne institucije, ali i nevladin sektor, ženska i gender udruženja koja se protive ili bi se bar trebala protiviti svim oblicima ugrožavanja prava žena.\nSmatramo da se u slučaju pripadnice Oružanih snaga Bosne i Hercegovine radi o grubom kršenju prava na slobodu vjere, koje je zagarantovano Ustavom BiH i Evropskom konvencijom o ljudskim pravima i temeljnim slobodama, kao i pravo na rad i egzistenciju.\nVjerujemo i očekujemo da će slučaj Emele Mujanović-Kapidžija biti prekretnica za trajno rješavanje ovog problema i uklanjanja bilo kakve diskriminacije, te za postizanje odgovarajućeg statusa za sve žene u bosanskohercegovačkom društvu.\nNa taj način bi se prevladale i prihvatile različitosti kao dobre i pozitivne, a ne kao povod za narušavanje bilo čijih prava. „Žene SDA“ su, kao i do sada, spremne aktivno učestvovati u pronalasku rješenja, te pružamo punu podršku i Emeli Mujanović-Kapidžija, ali i svim ostalim ženama čija su prava ugrožena po bilo kojem osnovu.\nPozdravljamo Izvještaj Evropskog parlamenta o BiH


Šest zeničkih mjesnih zajednica u projektu "Jačanje uloge MZ u BiH"\nU okviru projekta „Jačanje uloge mjesnih zajednica u Bosni i Hercegovini 3. i 4. jula 2018. godine u Konjicu je održan sastanak 136 predstavnika mjesnih zajednica iz 24 jedinice lokalne samouprave, predstavnika saveza opština/općina i gradova RS i FBiH, kao i vanjskih saradnika MZ projekta. Zapaženu ulogu na ovoj konferenciji imali su predstavnici šest partnerskih mjesnih zajednica sa područja našeg grada: Arnauti, Sejmen, Ričice, Nemila, Gradišće i Perin Han.\nUčesnici su u toku dvodnevnog konsultativnog sastanka analizirali rezultate projekta, razgovarali o alatima metodologije za efikasan rad mjesnih zajednica i efektima realiziranih aktivnosti. Ovo je bila prilika za kritički osvrt na dosadašnje rezultate.\nPredstavnica Grada Zenica, šefica Sektora za poslove mjesnih zajednica Aida Isaković predstavila je rezultate koje je Zenica postigla u radu sa šest partnerskih mjesnih zajednica, kao i sistemskom pristupu unaprjeđenja rada sa svim mjesnim zajednicama. Predstavljeni su primjeri koji ukazuju na konkretne projektne rezultate postignute putem institucionalizacije metodologije za efikasan rad mjesnih zajednica.\n„Jačanje uloge mjesnih zajednica u Bosni i Hercegovini“ (2015. – 2019.) predstavlja zajednički projekat Vlade Švicarske i Vlade Švedske, a sprovodi ga Razvojni program Ujedinjenih nacija (UNDP) u BiH.


Čudna objava NASA: Vanzemaljci su... | Skandalozno\nČudna objava NASA: Vanzemaljci su možda već posetili Zemlju, ali nismo mogli da ih primetimo jer su “neverovatno mali”\nDok se tragovi vanzemaljskog života traže u svemiru, NASA poručuje da su vanzemaljci možda već posetili Zemlju, ali da nismo mogli da ih primetimo jer su “neverovatno mali”.\nTa izjava dolazi nakon što je NASA počela da skenira univerzum za civilizacije kao deo svog programa “Potraga za vanzemaljskom inteligencijom“.\n“Jednostavno želim da istaknem činjenicu da, ako uspemo da ih pronađemo ili oni nađu nas, ako već nisu, možda nemaju našu strukturu“, rekao je dr Kolombano.\n— Bent Light (@BentLightNews) 04. децембар 2018.\nNaučnik je takođe rekao i da ne može svako viđenje NLO može da se objasni ili potvrdi. On je takođe upozorio da brze radio-eksplozije koje se trenutno analiziraju mogu biti zastarele i pozvao “spekulativnu fiziku” zasnovanu na solidnim teorijama, ali i “sa spremnošću da se istegnu mogućnosti u vezi sa prirodom prostora-vremena i energije”, i da se “razmotri NLO fenomen vredan izučavanja”.\nBudite prvi sa komentarom na članku "Čudna objava NASA: Vanzemaljci su možda već posetili Zemlju, ali nismo mogli da ih primetimo jer su “neverovatno mali”"


Синдикат ОНК Архиве - Страница 2 од 11 - SAVEZ SINDIKATA REPUBLIKE SRPSKE\n1. septembra počinje nastava u osnovnim i srednjim školama u Republici Srpskoj. Sindikat obrazovanja, nauke i kulture Republike Srpske i Savez sindikata Republike Srpske žele srećan početak nove školske 2021/22. godine svim članovima sindikata i [opširnije]\nOtvoreni Treći sportski susreti Sindikata obrazovanja, nauke i kulture RS\nU Tesliću su otvoreni Treći sportski susreti članova Sindikata obrazovanja, nauke i kulture Republike Srpske. U sklopu zdravstveno-turističkog centra Banja Vrućica, snage će odmjeriti preko 20 ekipa koje će se takmičiti u malom fudbalu, košarci, [opširnije]\nPredsjednik Sindikata obrazovanja, nauke i kulture Republike Srpske Dragan Gnjatić pozvao je prosvjetne radnike u Republici Srpskoj, ali i sve građane da se vakcinišu protiv virusa korona da bi školska godina počela u normalnijim uslovima. [opširnije]\nVanredna konferencija ETUCE 5-6. jula 2021. godine\nETUCE – Evropski sindikalni komitet za obrazovanje, čiji je član Sindikat obrazovanja, nauke i kulture Republike Srpske organizovao je dvodnevnu virtuelnu konferenciju pod nazivom „Oporavak vođen obrazovanjem“. Konferencija je prilika organizacijama članicama ETUCE-a da razgovaraju [opširnije]